text:
Presidente di KvK:
ORANJESTAD (AAN): Diabierna durante un conferencia di prensa, Presidente di Camara di Comercio (KvK) Kawish Misier a papia riba e topico di BBO.
“Awe e gremionan ta bay splica nos banda di e storia sin miedo, pa loke ta e asunto di BBO”.
“Fin di December aña pasa Gobierno a pasa un ley di BBO cu ta bisa cu tur prijs na Aruba mester inclui e BBO y e comerciante no mag di calcula e BBO separa riba recibo y si un comerciante haci esaki toch, e ta haya un multa di 10.000 florin”.
Esaki segun Misier, kende a indica cu mesora diferente gremio a acerca KvK y un carta a wordo manda pa Gobierno y Parlamento, pa splica cu esey no ta un manera husto, pasobra e BBO ta keda cambia.
“Nos no por keda cambia tur nos prijsnan, nos menunan, nos flyers cada biaha cu BBO ta cambia”.
“Cinco luna largo tras di cortina nos a purba di dialoga cu Gobierno, unda cu nos a manda diferente carta y email y nos a yama”.
“Nos a pidi pa haya un reunion cu nan, pero esaki no a logar”.
“Tabata te ora cu den prensa cu un tono un tiki fuerte nos a expresa cu nos ta hopi preocupa, nos a logra haya atencion y nos a convence nan pa nan bin cu un session di stakeholder, pa nan scucha tur e gremionan, pa tende tur nos preocupacionnan, nos sugerencianan, nos preguntanan”.
Esaki segun e presidente di KvK, kende a indica cu den e stakeholders meeting e gremionan a expresa nan preocupacion cu nan no kier pa BBO bay den prijs.
“Nos a bin cu solucionnan hopi simpel, kico Parlamento tin cu cambia den e ley, cu ta dos articulo”.
“Uno ta cu e comerciante mag di cobra solamente 6% y di dos ta cu bo no ta bay cobra BBO riba BBO, pasobra aworaki e ta asina cu un comerciante ta cobra 6.38% pa e no sali perdi”.
“Nos a entrega esey y e ta na Parlamento pa nan copy/paste e conseho aki y hasie ley”.
“Nos tabata bao di e impresion cu nan a scucha nos, tur e gremionan tabata uni y a trece e mesun preocupacionnan dilanti, pero dos dia pasa nos a haya un carta unda cu Gobierno ta bisa cu aunque cu nan a scucha nos, BBO mester wordo inclui den e prijs, anto esey kiermen cu cada biaha cu BBO cambia nos tin cu cambia tur nos prijsnan”, segun Misier.
“Kiermen bo tin e ley, bo tin e carta y bo tin e reunion di Diahuebs”.
“E reunion di ayera tabata verbal y nan a bisa cu restaurantnan no mester cambia nan carchinan di menu y cu e companianan cu tin flyers no tin cu cambia esakinan”.
“Sinembargo, e ley cu nan a bin cune ta mustra claramente cu e comerciante no mag ofrece e prijsnan sin cu nan ta inclui BBO”.
Esaki segun Misier, kende a indica cu no a cambia e hecho cu e comerciantenan tin cu cambia nan prijsnan riba varios mil di producto.
“E reunion entre KvK y Minister di Finanzas y Economia a bay na un manera profesional y constructivo, unda cu nos a scucha otro”.
“Eynan el a bisa cu e ley no ta corecto y cu nan tin cu cambia esaki, pasobra e pensamento di Gobierno ta cu solamente na supermercado e prijs riba shelf mester ta e prijs na caha, pero e no ta conta pa otro tipo di negoshi”.
“Solamente e restaurantnan tin cu pone riba nan menu un sticker cu ta bisa cu e prijs ta exclui impuesto, pero ora cu nan haya e recibo e prijs mester inclui e BBO”.
“Esey nan a bisa verbalmente y te ainda nos no a haya esaki por escrito”.
Esaki segun e presidente di KvK, kende a indica cu Dialuna ta bay manda un carta pa e minister pa pidi pa un clarificacion, pasobra e ley ta contradeci e carta cu minister a manda y locual e minister a bisa verbalmente.


c: text/html

text:
Ganso Checo
Raza Checo di Ganso
Pakico cria ganso Checo?
Un lector atento di e paginanan aki lo puntra su mes pakico nos mester cria e ganso Checo? Ban compahina e argumentonan na fabor y esnan en contra, e or abo ta bai averigua cu cria ganso Checo ainda tin sentido.
Na total: Si bo ta buscando un ganso adecuado pa bo cria y bo kier produci carni pa bo famia na un costo baho, E ganso checo ta e raza cu bo ta buscando. Pa un famia di cuatro pa seis hende, e yiu di un par di ganso Checo ta resulta suficiente pa produci suficiente carni pa un aña (a menos cu bo kier ganso gerostu cada dia). E ganso Checo ta lanta poco a poco, y ta tuma hopi tempo pa nan crese tee dad di bai carniceria. Di otro banda, majoria di nan cuminda ta bin di pasto (cu ta por nada) cu un minimo di alimentacion adicional di trigo. Cu cria mas grandi o di miho calidad pa broil, bo mester adicionalmente alimenta cumprando cuminda (trigo, maishi, cuminda mescla cu bonchi di soya) pa haya suficiente rendimento. Asina ta cu e costo total di cria ganso Checo lo ta mas abouw, pero e rendimento neto di carni ta bai ta mas halto.
Ganso Checo > Pakico cria ganso Checo?
Copyright © Ganso Checo, 2006-2019. All rights reserved. Last update: 11. di october 2019

robotstxt: allowed

filter: keep


text:
ORANJESTAD, Aruba
Aña Leonistico 2019 – 2020 lo bay bira uno di 100% Excelencia den Servicio
Durante su mensahe e presidente nobo Compañero Leon Junior Arends a gradici Dios Tata Todopoderoso, su famia y e miembrecia di club pa e confiansa den su persona pa dirigi e organisacion pa e proximo periodo, como tambe a gradici e miembronan pa acepta e reto pa forma parti di e directiva nobo. E meta pa e aña nobo ta pa eleva e organisacion na un di 100% Excelencia den Servicio y Liderazgo. E aña Leonistico nobo, e club tin hopi reto dilanti, cual enfoke principal lo ta dirigi pa crece den miembrecia di calidad y liderazgo, cu compañeronan cu tin e pasion y compromiso di sirbi nos comunidad. Cumpli cu e programa Leonistico Internacional 2019 – 2020 cu e enfoke special riba e necesidad y demanda local, caminda nos hubentud, nos grandinan y nos medio ambiente ta un prioridad. Cultiva y Desaroya e don di Liderazgo y Hermandad di cada un di nos miembronan. Concientiza y educa miembronan di nos comunidad riba nan responsabilidad pa ta un ciudadano ehemplar.
E presidente nobo Compañero Leon Junior Arends a trece dilanti cu desde añanan 90 ela sera conoci cu e famia Leonistico, formando parti di Leo Club of Aruba y desde e tempo ey como hoben a nace e pasion di ta lider pa sirbi nos comunidad. Su persona a gradici e directiva saliente encabeza pa Compañero Leon Andy Curiël y henter su directiva, pa nan esfuerso y dedicacion na bienestar di nos club y nos comunidad enparticular.
E Presidente a acepta su responsabilidad cu tur seriedad y orguyo y a motiva cada un di su compañeronan pa sinti nan mes orguyoso di ta un di e 1.5 miyon miembro di Lions Club International, e club di servicio mas grandi na mundo. Un oportunidad bunita y unico caminda na momento cu bo bira un miembro di Lions Club, e pasa bira un parti di bo forma di biba.
Gradiciendo cada uno pa nan cooperacion pa haci e anochi uno impresionante y exitoso, e Presidente a anuncia e lema pa e aña nobo “Lidernan sirbiendo cu Pasion y Responsabilidad”, pasobra pa cualkier meta o retonan den bida cu bo tin bo dilanti, ora cu bo hacie cu pasion y cu bo curason, bo tin mas cu mitar di e trabao concretiza y hunto nos lo logra esaki. Nos servicio ta pa ta den comunidad y hunto cu nos comunidad, manera e motto internacional cual ta “WE SERVE!” y pa ‘Aruba One Happy Island Lions Club’ , WE SERVE WITH PASSION!”


text:
ORANJESTAD (AAN): Diabierna cu a pasa, Centro di Bario Dakota tabata completamente yen pa e actividad “Un Anochi di Historia y Musica”, e ultimo actividad relaciona cu e di 60 aniversario di Misa Birgen di Fatima. Na yegada tur persona a ricibi un bebida di bon bini, esaki pa kita e calor un poco.
E anochi a inicia cu nos Himno Nacional canta pa tur e cantantenan sigui pa un minuut di silencio pa tur e parokianonan cu a bay nos dilanti. E prome cantante tabata Rev. Pastoor Jairo Maduro y despues a sigui e presentacion di ‘PowerPoint’ di historia di Misa Birgen di Fatima. Den e presentacion nos por a mira entre otro; ponemento di e prome piedra door di Monsegnieur Holterman y tur e Pastoornan cu a yega di guia Misa Birgen di Fatima.
E anochi a sigui cu presentacion di Juancho Ignacio, Ito Dania, Roy Sneek, Magaly Sneek, Edjean Semeleer, Alfonso Jimenez, Eric Rafael, Max Hassell y Papito Rafael acompaña pa J-Formation. Tur presente a biba cu e presentacion di e cantantenan y e pista di baile a yena ora cu Papito Rafael a canta ‘Content’i Mirabo’. Tabata bunita pa wak con parokianonan di edad, cu tabata pilarnan di Misa Birgen di Fatima, a disfruta di e anochi. E anochi a clausura cu e cantica ‘Manolo’ cu tambe a yena e pista di baile.
Pastoor Jozef Pelc y e comision organizador ta gradici tur persona cu di un manera of otro a contribui na “Un Anochi di Historia y Musica” specialmente na e cantantenan, e banda J-Formation. E maestro di ceremonia Ruben, Scorpio, Garcia, y Centro di Bario Dakota. Un danki special ta bay na tur medio y miembronan di prensa cu a yuda promove e actividad. Tambe ta gradici tur parokiano, Dakotero y e pueblo di Aruba en general cu a presencia “Un Anochi di Historia y Musica”. Cu Dios bendiciona boso y recompensa boso!
Y corda cu Dakota, ta resa, Tur Dia!


text:
WILLEMSTAD. Si skucha bon Komishon supervishon finansiero no sa reklamá asina tantu riba iregularidatnan den atministrashon di plaka di gobiernu di Korsou pasobra esei a bai relativamene bon. Ku in un ke otro nombramentu pa favoresé un famia i a práktika nepotismo no kap duda pero no na e manera grosero ku un diputado di Sint Eustatius a favorese beu ruman bestialmente kasi prome dia ku ela bira diputado. Ora su superiornan ulandes a ripara esaki nan a duna e señora retiro inmediatamente di manera ku ela pèrdè ter su privilegionan.
E señora tabata traha komo amtenar na Belasting i despues a bira diputado. Durante ku e tabata diputado ela kometé algun akto ku ta fayo grave pa un amtenar den un funshon aisina haltu. Na tur nan a konstatá ku e señora a kometé tres fayo ku por tabata motibu pa retiro den kuadro di abusu di poder. Dos dje kasonan no tabata sero pero loke sí nan a proba ku e señora no ta kompetente pa hasi e trabou. Un empleado di belasting mester ta altamente íntegro pero e èks diputado ta poo foi sla.
Su stail di aktua ta ‘solista’. I su aktuashon tambe ta solista, e falta konosementu dje trabou i ku mester trata hende korekto den un komunidat chikitu manera tim ne isla Tur esei a pone ku e señora no a adekuado pa e djòp Rijksdienst. Den e funshon ku e tabata okupa e no tabatin poder pa aserka su ruman na 2015 pe bira direktor interino di Fininansa.
E mes a buska e papelnan, prepara e desishon,ela partisipa aktivamente na tuma desishon den Bestuurscollege lagando tur hende na duda ku a su ruman. Na di dos lugá ela duna un departamento di kompiuter òrdu pa la dos empleado ku t a kai bou di dje haña akseso na tur kòmpiuter dje departamento.
Despues e kier nombra uhun empleado di un servisio komo direktor di un dependensia pasobra nan no a tuma e shon komo sekretario di konseho insular athunto.
Foi dia ulandesnan ta goberna Boneiru, nan ta goberna ku man severo pa kos kana korekto i no tin espasio pa chanchuyo. P’esei e chanchuyonan t’asina fuerte ku a retiro inmediato so por tin. Ulanda ke pa su servisio di belasting ta intachabel i nan ta masha severo den esaki. Pa kolmo nan a ripara ku e ta komunika nèt niet ònbeskòp ku Sekretario di teritoro insular. P’esei e mester haña retiro.


text:
Robert Candelaria den conferencia di prensa ultimo a trece dilanti cu Gobierno actual a keda sin paga pa e programa digital Ezra, cu ta un herment/ ekipo importante pa e Centronan di adiccion.
E tabata uza pa yuda esunnan den field pa nan tin un bista y un registro riba tur esunnan cu un adiccion cu ta ricibi yudansa na un centro. Tambe e tabata facilita cooperacion entre tur departamento cu ta traha hunto pa comparti informacion y experencia. Candelaria ta indica cu e otro motibo cu a pone un stop ta cu no ta paga licencia mas. No ta prome biaha cu licencia ta keda sin paga bou maneho di e gobierno actual. Esaki tabata e caso na polis tambe algun tempo pasa.
Un area hopi preocupante cu AVP ta hayando hopi informacion di field, ta di maestronan di scol.
Antes e problema di droga na scol tabata basta scondi. Muchanan cu tabata purba drenta scol cu droga tabata haci esaki scondi. Awor e ta birando mas y mas visibel. Muchanan cu keda manda pa haci test di droga di scolnan anteriormente, tabatin un edad promedio, segun field, di entre 15 pa 16 aña. E edad aki poco poco ta bahando y awor tin mucha cu ta test cuminsando di 13 aña, cu algun caso alarmante di rond di 10 aña. “Nunca un hende mester mishi cu droga, pero na e edad aki ta hopi tristo cu tin muchanan cu ta exponi na droga caba y ya ta cuminsa experimenta cun’e,” Candelaria a cuminsa bisa.
Manera semper, Candelaria ta bisa, tin cu haci pregunta na hende den field kico nan experiencia ta, ora ta trata e pregunta con un hende ta cay den adiccion. Candelaria ta indica cu no ta su opinion, pero informacion di e profesionalnan cu ta traha cu hende den adiccion cu esunnan cu bira adicto semper ta cuminsa cu marihuana. Casi 100% di adicto ta huma marihuana prome y despues ta sigui den e spiraal destructivo di adiccion. Nan ta cuminsa experimenta despues di ta uza marihuana, cu otro droga mas pisa y despues nan no sa mas con pa stop.
Candelaria enfatisa un biaha mas cu no ta tur hende cu huma marihuana ta bira adicto! Locual cu si mester tene cuenta cune ta cu tur indicacion ta cu esunnan cu si ta bira adicto a cuminsa cu marihuana, p’esey ta keda puntra su mes dicon tin hende cu kier pa legalisa esaki.
Dicon nan no ta mira e efecto destructivo cu esaki tin?
“Nos por mira den media hopi hende contando nan testimonio di con nan a cay den droga, nos por scucha esunnan den field cu ta bisa cu adiccion di hopi di nan cliente a cuminsa cu marihuana, nos por mira cu e edad pa cuminsa experimenta cu droga ta bahando, y toch ta sigui hunga cu e idea pa legalisa e droga aki na Aruba.”
Algun experto ta recuri na Candelaria cu e peticion, cu na momento cu haya e oportunidad pa bisa/ apela na e mayornan pa nan papia hopi cu nan yiunan. Splica nan e consecuencia di mishi cu droga. Nan kier pa curasha mayornan pa pone tempo pa nan yiunan.
Profesionalnan ta pidi /haci un suplica na mayornan pa nan no pasa tempo den nan celular so.
Nan ta pidi/ roga mayornan pa stop di pasa tempo den tur otro cos sin pone nan yiunan como prioridad. Nan ta pidi pa mayornan bisa nan yiunan pa no mishi cu alcohol ni droga. Si mayornan no papia cu nan yiunan, otronan si lo papia cu nan yiunan, pero no semper cu e intencion corecto.
E preocupacion cu Candelaria como tambe partido AVP ta keda cune, cu awor cu ta mira forsa di compra di famianan ta cayendo, ta cu mayornan mester trahando mas ora pa por yega na suficiente placa sikiera pa por wanta cabes riba awa. Esaki naturalmente ta dificulta e proceso pa pasa mas tempo na cas cu famia. Con un mayor por yuda educa nan yiunan y tene nan riba bon caminda, si mester traha mas cu prome pa por provee pa famia?
Hopi cos ta bay man den man.
Mas medida e Gobierno ta ranca, mas placa di e comunidad e ta ranca, no solamente ta un aumento di entrada pa Gobierno, pero ta un kiebro den e nucleo familiar di algun famia cu mas mester di yudansa. Manera nos a mustra na mas di un ocasion, ta papia di Afl 270 miyon extra cu pueblo ta pagando. Mas tristo ta cu e placa aki no ta pa paga debe, pero pa yuda e famoso “Friends and Family”.
Mas medida ta nifica mas problema social.
Mas problema social por nifica hopi cos manera mas problema cu adiccion. Adiccion na droga y alcohol, pero tambe otro cosnan. E ta trece famianan den un desbalance.
Problemanan mental escalando.
Un otro factor cu nos a compronde di field, ta cu un porcentahe halto di hendenan den adiccion di droga, tin un of mas problema mental. Esaki ta complica e problema mas ainda y ta mustra e necesidad di solucion integral y rapido.Robert Candelaria ta bisa, e no kier djis para y señala problema, pero kier yuda pensa riba solucion tambe.
Fraccion di AVP ta sostene e idea inicial di e fondo pa proyectonan social. Lamentablemente nos ta mirando cu tin mas y mas duda con e fondo ta wordo maneha pa e Minister. E placa no ta yega na resolve problema real, pero tin mas y mas indicacion cu ta uza e placa pa duna hende trabou. Riba su mes esaki no mester ta algo malo. Pero mester duna hende profesional den nan field trabou. Hende cu tin curason pa yuda den e area social, hende cu formacion con pa brinda yudansa y guia na esunnan cu mester di esaki.
Tur cos ta costa placa. Con bo ta pone bo prioridad ta loke ta mustra si bo lo tin exito of no. Ideanan necesario pa combati e problema di adiccion y cual mester:
• Investiga profundamente kico ta raiznan di e problema di adiccion pa stipula bo plan di maneho;
• E importacion di droga;
• Combati e produccion di droga aki na Aruba den tur forma;
• Bini cu programanan di conscientisacion y prevencion;
• Yuda cu programanan di rehabilitacion;
• Crea infrastructura di centronan pa brinda yudansa na adictonan;
• Brinda trabou na hende cu curason y formacion pa yuda den field;
• Bini cu centro pa yuda hobennan den adiccion;
• Bini cu centro pa hende muhe
• Bini cu centro pa ‘double trouble’, esta hende cu mester di ayudo y guia pa nan adiccion y condicion mental;
• Incentiva comercio pa tuma hende den servicio cu un pasado di adiccion.
Si realmente gobierno kier yuda combati droga y si realmente gobierno kier un Aruba liber di droga, gobierno mester cuminsa papia menos y haci mas. Gobierno mester demostra e deseo aki den su accion. No papia di legalisa, pero papia di prevencion. No pone placa den conferencia di droga, pero pone placa den prevencion di adiccion. No laga palabra bunita ta bo legado. Laga bo hechonan concreto pa un Aruba liber di droga ta bo legado real.


text:
WILLEMSTAD – Riba 18 di òktober último, Serviso di Skolnan Públiko den kolaborashon ku UNESCO Curaçao a organisá e konferensia “Unda nos ta i unda nos ta bai” ku enfoke riba e vishon i maneho di Enseñansa i Siensia den un époka di kambio ku velosidat di lus, speshalmente pa tur dirigente di skol i funshonarionan di Enseñansa di skolnan públiko.
Na komienso di òktober ya e organisá e konferensia aki pa direktivanan di skol i fundashonnan di Enseñansa, pa kompartí vishon i maneho riba tereno di Enseñansa i Siensia aktual segun punto di lansa di Gabinete Rhuggenaath. Awor a ripití esaki pa skolnan públiko, ya komo esaki ta kai direktamente bou di maneho di gobièrnu.
Minister Marilyn Alcalá-Wallé ku alabes ta Presidente di UNESCO Curaçao, a duna direkshon di “Unda nos ta i unda nos ta bai” na e personal enkargá ku enseñansa i siensia di Servisio di Skolnan Públiko, pero tambe na diferente stakeholders manera SITEK i Rema Uní.
Minister Marilyn Alcalá-Wallé a splika ku e vishon i mishon di enseñansa di Gabinete Rhuggenaath ta bini for di e Plan di Desaroyo Nashonal, ku ta indiká ku mester garantisá enseñansa inklusivo, ekitativo i di kalidat pa un i tur. Banda di esaki tambe mester promové oportunidat pa lifelong learning pa tur hende.
E vishon di enseñansa riba termino largu ta pa Kòrsou ta e isla modelo, hùb pa region. Nos pais mester ofresé enseñansa di kalidat pa muchanan for di pre-eskolar. Ta importante pa nos sistema edukashonal brinda diferente eskohonan di estudio, kaminda e kuríkulo i dosentenan ta yuda forma suidadadonan di e nashon.
Gabinete Rhuggenaath ta bai pa un Kòrsou kaminda studiantenan rutinariamente ta alkansá e nivel mas haltu di estudio sigun nan kapasidat, ku abilidatnan di empleadonan ku gran potenshal.
E siguiente vishon pa termino largu ta pa krea un sistema edukashonal ku ta mas sinkronisá ku institutonan lokal, merkado laboral i sektor di kultura.
Pa loke ta trata termino kòrtiku, e enfoke ta riba ekspanshon di kantidat di muchanan ku ta apliká pa enseñansa pre eskolar dor di mustra e mayornan riba e importansia di esaki. Den adishon, gobièrnu ta enbolbí ekspertonan internashonal pa kuminsá un reforme edukashonal mas ekstenso, inkorporando “good practices” den fasilidatnan, kuríkulo, maneho i sistema.
Pa realisá e vishon aki, a para ketu tambe na e retonan ku nos ta enkontrá diariamente den nos sistema di enseñansa, por èhempel, transporte eskolar, falta di sostén den e kampo di enseñansa, falta di konekshon ku e merkado laboral, falta di atenshon pa sektor di siensia ets.
E retonan aki no ta deskonosí pa e departamento di maneho di Ministerio di Enseñansa, Siensia, Kultura i Deporte. Sra. Irelnety Copra, kolaborador di maneho, a duna un splikashon amplio tokante di e diferente manehonan ku ta trahando riba dje, ku ta basá riba e Métanan Desaroyo Sostenibel di Enseñansa (SDG 4) di UNESCO. Aktualemtente ta trahando riba maneho riba tereno di: igualdat i inklushon di género, alfabetisashon di hóben, ambiente di enseñansa efektivo, enseñansa pre eskolar, akseso igual na enseñansa tékniko/ di fishi/ avansá, aktitut i abilidatnan di fishi i tambe finansiamentu di estudio.
Sr. Wladimir Kleinmoedig, direktor di Sektor di Ehekushon di Enseñansa i Siensia a klousurá e mainta ku un presentashon kaminda a elaborá ekstenso riba tur e Metánan Sostenibel di Enseñansa (SDG 4).
Sr. Kleinmoedig a elaborá riba di tur akshon i aktividat di Ministerio di Enseñansa, Siensia, Kultura i Deporte. Sentral tabata e konsientisashon ku tur aktividat i akshon di Sektor di Enseñansa i Siensia mester guia na alkansá e métanan di SDG 4 (quality education for all) pa aña 2030. “Pa hasi tur esaki posibel mester hasi reorganisashon di e aparato i duna prioridat na core business” segun sr. Kleinmoedig.
E agènda di Enseñansa i Siensia ku a keda presentá ta forma base pa e plan di desaroyo di nos skolnan. Minister Marilyn Alcalá-Wallé ta suprayá ku solamente huntu nos por realisá nos métanan i brinda nos futuro generashon enseñansa di kalidat ku ta habri portanan pa bira suidadanonan di mundu.


text:
Rocco Tjon:
ORANJESTAD (AAN): Despues di scucha discurso di Mike Eman ta bisto cu e ta lidera e atachamento y acusacionnan dirigi na Ministerio Publico.
Fraccion dui MEP tuma nota cu sr. Candelaria (ex-alto inspector di polis) a haci un apelacion pa no presiona Ministerio Publico y pa su siguiente dia Mike Eman ta sali y atacha e bon nomber di Ministerio Publico. Esaki ta sumamente preocupante pa nos estado di derecho y un pais democratico.
NOTICIACLA 24 APRIL 2019
Den un entrevista cu Noticiacla e ex-Procurador General A. Van Dam a splica cu nan ta investigando mas caso ala estilo “IBIS”. Un caso den cual a investiga corupcion bou Gabinete Eman II. E a splica tambe cu e informacion cu nan ta usando ta informacion cu nan a obtene for di caso “IBIS”.
RELATO DI PRENSA DI MINISTERIO PUBLICO
Segun e relato di prensa di Ministerio Publico ta trata un investigacion penal di Landsrecherche na posibel delitonan di corupcion y otro hechonan castigabel posiblemente cu otorgamento di terenonan di gobierno.
Mas concretamente: e investigacion ta dirigi riba e pregunta si un of mas compania a obtene a base robez (un opcion riba) derechonan di erfpacht di terenonan di Pais Aruba den e añanan 2009 te 2017. Ademas ta investiga e rol di un minister anterior.
PRESION RIBA CADENA HUDICIAL
Mi ta lamenta profundamente declaracion di Dowers, den cual e ta cuestiona, e profesionalismo di nos Procurador General. E Procurador General cu a wordo nombra tempo cu e mes ta Minister. Mike Eman tambe ta sali ataca y cuestiona e weso di lomba di nos Procurador General. Esaki ta algo condenabel y preocupante.
Candelaria a declara cu e ta confia nos aparato Hudicial por escrito. Su palabranan literalmente: “Permitimi confirma mi confianza total den nos aparato hudicial, pasobra mi a bin di eynan, mi a traha eyden” (Candelaria, 6 oktober 2019). P’esey ta lamentable cu pa su mañan e ta para banda di Mike Eman Y Arthur Dowers y lage atacha e credibilidad di e cadena Hudicial.
PA CONCLUI
Mi no ta bay cay den e wega politico pa papia di e desaster cu Mike Eman a crea pa loke ta nos finanzas publico, autonomia, economia y e crisis social. Pasobra ta esey nan kier pa desvia atencion di e di dos caso di corupcion bou Gabinete Mike Eman.
Nos ta sumamente preocupa cu e atakenan fuerte di Mike Eman contra e aparato Hudicial. Segun Mike Eman mes a declara: “Ministerio publico tin e monopolio ariba persecucion di ciudadanonan di nos pais” (conferencia di prensa na cas di partido AVP, 8 oktober 2019). Kiermen segun Mike Eman mes, kinan hamas por ta trata un caso di persecucion politico, Rocco Tjon a declara.


text:
Ariba e website aki bo ta haya tur informacion tocante e FACULTAD di EUH, incluyendo un descripcion cortico tocante nos programa autentico y educacional di "Energia Universal y Humano (EUH) di Mr. Luong Minh Dang®" cu e.o. un bista ariba nos schedule di curso.
E FACULTAD di EUH ta explora e relacion integral entre e curpa, mente y alma.
E obhetivo principal di e programa educacional aki ta pa sostene e practicante/studiante pa mehora su estado mental pa asina e por maneha e retonan diario mas facil, pa alivia su stress y mehora e poder di concentracion y asina logra salud, felicidad y desaroyo mental pa su mes y pa otro hende.
E programa aki ta basa ariba e concepto cu'n balans den e estado energetico di e curpa y mente por wordo mira manera un condicion di bienestar of di bon salud. Si e curpa ta ricibi suficiente energia y tin un fluho liber door di ful e curpa sin ningun blokeo, e tin un miho oportunidad pa mantene e bienestar aki.
Un motibo cu ta e causa di perdida di energia den e curpa ta e stress mental of fisico. Den un rutina diario, e factornan di traha constantemente, preocupa mucho, pensa continuamente y un miedo di inkietud por influencia e fluho di energia. E resultado di tur esaki ta, cu e tension por tin efectonan ariba e curpa y mente. E curpa no por come of drumi bon, e sistema imunologico ta debil, e celebro ta cansa, etc. E mente no por concentra, e emocionnan ta for di control (beis ta cambia), e proceso pa tuma desicion ta iracional, etc. Si e condicionnan aki ta sigui, un persona -a lo largo- ta bira malo fisicamente y mentalmente.
Segun e concepto energetico di e programa educacional di EUH, tur cos ta existi manera Energia. Pesey, e tecnica di "transferencia di energia" por wordo aplica pa yuda e parti di curpa afecta (desbalansa) cu e meta pa haci tur e blokeonan limpi y restaura e fluho normal di energia den dje. Consecuentemente, e proceso por yuda gradualmente pa e balans energetico den e curpa wordo recupera y finalmente, e ta recupera su salud y e bienestar general.
Ta depende riba e condicion individual di cada persona, locual cu ta trata e factornan fisico, psicologico y di ambiente, e aplicacion di e transferencia di energia por yuda na haci e sistema imunologico mas fuerte. Danki na e union di e curpa, mente y alma, e prome señalnan di mehoracion por wordo detecta na un nivel psicologico (nivel di mente). For di un perspectiva positivo, e persona aki lo tin e habilidad pa concentra mas miho y asina mehora su chens pa recupera completo.
E programa educacional aki no ta un tratamento medico. E no ta uza droga ni remedi, y ta complementa cualkier tratamento medico. E nunca por considera manera algo cu por reemplasa e practica di medicina regular. E ta wordo aplica solamente adicional (complementario). Den un sentido mas amplio, e ta un tecnica di meditacion.
Pa por aplica e tecnicanan di transferencia di energia efectivamente, bo mester siña e metodo corecto y bo mester tin bo puntonan central di energia (Chakras) activa, cual ta permiti bo pa ricibi y transmiti e fluho di Energia Universal efectivamente pa yuda bo mes y yuda otro hende. E metodo aki ta wordo siña den cursonan. E programa educacional original di Energia Universal y Humano® ta consisti di 4 nivel (Basico-, Intermedio-, Avansa-, Special-) cu'n total di 8 curso (01 HUE te cu 08 HUE, anteriormente Nivel 1 - Nivel 20). Ora bo completa e Nivel 01 HUE Basico, e ta posibel pa aplica e practica den bida diario, familiar y profesional di biaha.
E programa original ta wordo ofreci door di e partners/instructornan oficialmente reconoci door di e FACULTAD di EUH, Inc. E instructornan aproba a wordo entrena y certifica pa e FACULTAD di EUH, Inc. of un di su partners oficial. E instructornan ta duna e curso autentico di e programa educacional di Energia Universal y Humano® manera instructornan no afilia y independiente bou di un number di registracion.
Cada instructor ta responsabel pa e contenido di e curso cu ta a base di nan relacion di contract individual cu cada participante. Den e lista di partners bo por haya e partners oficial di e FACULTAD di EUH, Inc.
Porfabor, tuma nota cu nos ta ofrece nos programa autentico y educacional, originalmente duna pa su fundado, Sr. Luong Minh Dang (1942-2007) bou di e marca registra "Energia Universal y Humano®" y "Energia Universal y Humano (EUH) pa Sr. Luong Minh Dang®".
TA ALERTA PA CONFUSION!
E FACULTAD di EUH, Inc. kier informa cu actualmente tin websites y E-mails den circulacion cu por causa confusion cu locual ta trata nos programa autentico y educacional, a base di nan diseño y/of nan contenido. Pesey mes, nos kier clarifica cu si nos programa educacional original di "Energia Universal y Humano (EUH) pa Sr. Luong Minh Dang®" no ta wordo duna door di e FACULTAD di EUH, Inc. of un di su partners/instructornan reconoci y certifica, anto e ora e no ta trata di nos programa autentico y educacional. E websites y Emails aki no ta origina di e FACULTAD di EUH, Inc. of for di su partners oficial. E FACULTAD di EUH, Inc. of su partners oficial no ta afilia den ningun manera na e operador di e websites of esunnan cu ta manda e Emails aki. Nos ta desasocia nos mes for di tur e operador di e websites aki y for di e contenido di e websites, cual ta hopi similar na nos website of cu por causa confusion cu nos website. E operador di e websites aki no ta afilia cu nos den ningun manera y no tin ningun tipo di autorisacion di nos tampoco.
Pa mas informacion huridico, porfabor click ariba e Aviso Legal.


text: Djabièrnè 26 di febrüari e komishon di Enseñansa, Siensia, Kultura i Deporte huntu ku Reda Sosial a realisá un bishita di trabou na kuater skol. E delegashon parlamentario a bai e skolnan sekundario Nilda Pinto SBO, Scholengemeenschap Parera (ántes Amador Nita), Radulphus College i Kolegio Jandi Paula. E bishita aki tabata den kuadro di e renobashon di e infrastruktura i e fasilidatnan eksistente ku Reda Sosial aktualmente ta realisando. Na tur e skolnan e direktornan a risibí e delegashon parlamentario i a duna nan un rekorido i un splikashon di e trabounan ku a keda realisá i e plannan ku nan tin pa drecha, mehorá i di mantenshon di nan skol. E miembronan di e delegashon a haña oportunidat amplio pa interkambiá ku e alumno i dosentenan pa tende di nan kon nan a eksperensia e proyekto di renobashon na nan skol. E delegashon di Parlamento a keda satisfecho ku e rekorido enkestion pa motibu ku nan a haña oportunidat pa mira i skucha alumno, dosentenan i tambe Reda Sosial.


text:
Na salida di e reunion cu Minister di Husticia Andin Bikker, Edmundo Marlin vice presidente di Sindicato di Empleadonan Publico y Priva (SEPPA) a informa cu nan a keda insisti pa busca un otro caminda pa aloca sra. Trudy Hassel.
A trece tur e puntonan di e trahadonan di Guarda Nos Costa (GNC) cu ta malcontento cu su forma di atende cu nan y e maneho di represalia cu e ta hiba contra esnan cu no ta di acuerdo cun’e , of tribi di bisa algo contra dje. E reunion entre e delegacion di SEPPA y Minister Bikker a dura casi dos ora. Por a mira cu na salida, sra. Trudy Hassell a yega pa un reunion cu e Minister tambe. Intimidacion, menasa y falta di respet pa trahadonan cu a bin ta tumando luga pa algun tempo caba, tabata temanan cu SEPPA a hiba na conocemento di e mandatario.
E vice presidente di SEPPA tabata compaña pa delegadonan di GNC, kendenan a splica e mandatario tur loke cu nan a bin ta pasando aden, desde cu sra. Hassell a asumi e posicion di maneha e departamento aki, no manera un hefe pero manera un dictador, manera a ser menciona den nan carta di protesta tambe.
Awe dialuna, no ta prome biaha cu e Minister di Husticia ta keda confronta cu e hechonan aki. Como cu el a sosode varios biaha caba, e sindicato e biaha aki a pidi su miembronan pa pone tur e puntonan di preocupacion den un carta y cu esaki a pidi un reunion cu e mandatario cual a tuma luga awe, dialuna, pa 3’or di atardi.
“Bo no por tin un servicio unda cu ta obvio cu e trahadonan no ta contento cu e hefe. Nos a bisa Minister bon cla awe cu e trahadonan no ta dispuesto pa sigui traha cu sra. Hassell y a pidi’e pa busca un otro persona pa dirigi GNC pasobra tanten cu sra. Hassell keda eynan e problemanan lo keda.”
Guarda Nos Costa (GNC) disgusta cu maneho di Trudy Hassell
Posted by 24ora on Monday, July 15, 2019
E problema ta cu tin un grupo minoria cu ta apoya Hassell contra e grupo grandi di trahadonan cu ta contra e forma di maneha di Hassell. Hasta a sosode, segun Marlin a splica, cu un contractant a sinti represalia. E sindicato tin miedo cu e problemanan lo escala si e señora sigui den e posicion.
“Mester di un hende imparcial den e posicion ey,” e delegacion di e sindicato ta demanda. Minister a informa SEPPA cu el a ricibi e carta di 30 punto y cu e lo bay analis’e. A haci un apelacion na e Minister pa haci esaki mas lihe posibel pasobra ta trata di puntonan hopi valido cu ta exigi pa e tuma accion.
“E malcontento, cu ta bini di e mayoria di e trahadonan, ta bay causa un problema si e Minister no hala sra. Hassell for di eynan.” E mandatario a pidi e sindicato tempo, pero e contesta di SEPPA ta cu mester haci hopi lihe pasobra e trahadonan a dicidi caba cu si e Minister no tuma un posicion, e trahadonan si lo tuma un posicion.”
Guarda Nos Costa (GNC) disgusta cu maneho di Trudy Hassell. Click e link pa mas https://24ora.news/2JL1XNz
Posted by 24ora on Monday, July 15, 2019


text:
Robotics club na Makerspace
14/11/2019
G. Madurostraat 13
Blab su Robotics Club ta cuminsa otro siman. Esaki ta specialmente pa hoben di 12 pa 18 aña. E aña aki esaki ta tuma lugar na biblioteca San Nicolas y Playa. Tin lugar pa 10 studiante na cada biblioteca pues cupo ta limita. Miembronan di Robotics club ta topa un biaha pa siman riba diamars (4or-6or) na biblioteca San Nicolas y diaranson (4or-6or) na biblioteca na Playa. E prome les ta cuminsa otro siman (November 19 -20) y ta sigui te na final di e aña escolar.
E biaha aki e Robotics Club lo participa den e competencia internacional: ‘First Inspire Tech Challenge’. E studiantenan lo tin cu traha un robot cu por piki bloki y move nan. Den e proceso aki nan lo siña algun Electronics, Programming y Mechanical engineering (esaki lo inclui 3D printing). Participacion ta 50 florin pa luna (incl. material) tin scholarships disponibel pa hoben di menos recurso.
Por registra na brenchies.com/robots (Pa mas informacion por yama: Christie Mettes, Project Coordinator, +297 630 24 75)Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna y diaranson 08:00-19:00
Diamars, diahuebs y diabierna 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
Calendar
E siman aki biblioteca ta presenta un actividad pa mucha cu autor Yolanda Croes. Esaki ta tuma lugar diamars awor, dia 17 di september na Playa y diaranson dia 18 di september na biblioteca San Nicolas. Yolanda Croes ta conta e muchanan un poco mas di su buki ‘Mingi y e Mago Malbado’ y tambe di ‘E cuebanan Scur’. Tur dos actividad lo ta di 3or pa 4or y ta pa muchanan di 4-12 aña. Actividadnan di conta storia ta completamente gratis y ta pa stimula mucha pa lesa storia.
E siman aki biblioteca ta presenta un actividad pa mucha cu autor Yolanda Croes. Esaki ta tuma lugar diamars awor, dia 17 di september na Playa y diaranson dia 18 di september na biblioteca San Nicolas. Yolanda Croes ta conta e muchanan un poco mas di su buki ‘Mingi y e Mago Malbado’ y tambe di ‘E cuebanan Scur’. Tur dos actividad lo ta di 3or pa 4or y ta pa muchanan di 4-12 aña. Actividadnan di conta storia ta completamente gratis y ta pa stimula mucha pa lesa storia.
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna y diaranson 08:00-19:00
Diamars, diahuebs y diabierna 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
Blog
Bishita na barancanan di Ayo
-
-
Hits: 1644
Recientemente, nos a bishita e barancanan di Ayo riba un bunita atardecer wardando e luna yen mustra su cara. E tabata un atardi ameno cu nos por a disfruta di sinta hunto y dialoga. Nos a tuma e oportunidad pa practica un poco e arte di contempla. Esaki ta ora bo ta sinta cu bo wowonan habri y bo ta bay pone atencion riba un punta den naturalesa, e zonidonan, e biento, y calma tur actividad di bo mente.
Nos a logra disfruta di e silencio, cual no tabata ful keto, pasobra e zonidonan di naturalesa tabata hopi presente. Despues di a contempla, nos a dicidi di haci un meditacion cu ta un tecnica ainda mas intenso na domina e mente pa stop tur pensamento. E espacio y e barancanan tabata sinta manera cu nan a coopera cu nos pa alcansa esaki. E lugar mes tabata laga bo sinti manera cos cu e ta hopi agradecido y feliz di haya bishitantenan cu ta bin hasi uzo di dje pa un proposito mas halto, buscando un conexion real.
Mas cu uno di nos por a experiencia e sentimento di gratitud aki nan cu e barancanan, matanan, biento y espacio di Ayo Rock Formation tabata transmiti.
Kisas ta bira ora pa nos cuminsa saca tempo pa conecta bek di e forma aki cu naturalesa, muy en especial cu espacionan manera Ayo Rock Formation. E ta keda semper un misterio con e barancanan aki a yega eynan. Kisas nan por tin algo pa siña nos. Ban cuminsa laga los di e comfortabilidad di nos casnan, di e television, tecnologia, y bishita e barancanan aki cu tam as cu dispuesto pa guia nos na haya nos mes bek.
Articulo publica originalmente na Augustus 2013
Comments
- No comments found


text:
Republika di China
E Republika di China, komunmente konosi komo Taiwan, ta un estado den Ost Asia situa mas o menos 180 km for di e kosta ost di China. Subjecto na un disputo ku e Republika Socialista di China ku a lag'e ku relashonan diplomatiko limitá, e gobiernu di China awendia ta goberna e Isla di Taiwan, ku ta konsiti pa 99.4% di su teritorio, i tambe Pengu, Kinmen, Matsu anto otro islanan menor. Estadonan bisiña ta inklui e China na parti west, Hapon na parto nort-ost, anto Filipinas a parti suit. E kapital di Republika di China ta e siudad di Taipei.


text: “Hopi salanan di Het”, ku ta ofresé mas popular cas di video di pas “Hopi salanan di Het” tin alternativa gratitut na sirbishi popular manera Charlotte, “e Video di Its” i e Ib di het Mi tin un miyon di persona balor di nos, di chikitu i a hisa di estudio uní, canada, alemania, argentina, spaña, italia, estudio uní i otro tera lo keda encanta nan presensia. “Hopi salanan di Het”, ku ta ofresé conexion coleccion di mihó sirbishi rapido di its den liña ku bo ta kapas pa haña un maraviyoso amigunan of alma gemelde, lider ku mucha òf…


text:
ORANJESTAD (AAN): Den su discurso den e prome cumbre di negoshi organisa pa San Nicolas Business Association, Prome Minister Evelyn Wever-Croes a duna e vision di Gabinete Wever-Croes riba diferente tereno di desaroyo pa San Nicolas. Entre otro, Prome Minister a elabora riba e resultado di un studio relaciona cu Transporte Publico.
E estudio aki, bou peticion di e taskforce di San Nicolas, a worde haci pa un compania priva un aña pasa. E ta un estudio independiente cu a worde haci di e situacion di transporte publico cu ta sirbi e pueblo di San Nicolas. Prome Minister a comparti cu algun di e resultadonan, pa asina mustra con importante e ta pa nos crea desaroyo den San Nicolas y pa san Nicolas.
(1) Trayecto/Duracion di biahe:
Aki e estudio a conclui cu diariamente, tin centenares di ciudadano cu ta biba na San Nicolas ta depende di servicionan di Arubus pa yega na nan luga di trabao.
E biahe aki ta tuma aproximadamente 3 pa 5 ora pa dia di San Nicolas, pa area economico hotelero di nos isla.
Dependiendo di unda e ciudadano ta biba den area di San Nicolas, mester tene cuenta tambe cu nan tempo di biahe adicional di cas pa bus halte. Mas leu un ciudadano ta biba di bus halte mas largo e trayectoria di biahe ta.
(2) Costo di biahe:
Durante e estudio a tuma nota di un entrada di promedio di aproximadamente 1.800 Florin pa luna di e ciudadanonan cu ta biba na San Nicolas y ta uza transporte publico. Pa e pasaheronan aki cu ta depende continuamente di servicionan di bus/transporte publico esaki por nifica un costo entre 540 pa 680 Florin pa luna solamente na tarifa di transporte.
(3) Poder di compra den propio ciudad:
A worde comproba cu mayoria di personanan cu ta uzando e servicionan di bus y “foot traffic” den Centro di San Nicolas, ta haci esaki entre 5:00 am pa 7:00 am y ta bolbe subi despues di 6:00 pm.
Mayoria di nan ta traha den dia den area di hotel. Esaki ta nifica cu e habitante cu poder di compra no tey den ciudad di San Nicolas durante orario di haci negoshi. Hopi ta opta pa haci nan compras pabou di brug, pasobra ta mas conviniente.
(4) Supervision di muchanan pa un adulto:
Pa e ciudadano di San Nicolas cu ta depende di transporte publico, e oranan biahando ta pone cu e no por supervisa menornan di edad den su famia.
Den e investigacion a resulta cu mayoria di e hobennan bou di 16 aña tin supervision di adulto limita durante ausencia di mayor cu ta laborando, den e momentonan cu e hobennan ta bay of sali di school y tambe oranan di atardi te cu anochi.
Loke kico e investigacion aki a mustra:
Door di e duracion di biahe largo, esaki ta afecta e calidad di bida di e ciudadano.
E ta afecta e supervision cu e mayor mester tin riba hobennan debi cu e mayor mester sali hopi trempan for di cas y yega back mas laat, pasobra e mester trece entrada den su hogar. E menor cu falta supervision adulto por ta exponi na situacionnan problematico y peligroso cu por contribui na problemanan social.
Tambe e costo di biahe pa esnan cu tin un entrada minimo, ta halto y no solamente ta reduci e capacidad di compra den San Nicolas sino tambe afecta e calidad di bida en general di henter un famia.
E investigacion a mustra tambe cu hustamente e personanan cu poder di compra, no tey den e area economico di San Nicolas durante oranan oficial di negoshi. Economia local ta cuminsa cu su localnan y esey mester worde adresa semper prome.
Prome Ministro su vision:
Segun Premier Wever-Croes, nan mision primordial di Gabinete ta pa pone e ser humano central. E investigacion aki a mustra nos cu pa logra esaki nos mester restructura e sistema di transporte publico actual, nos mester atende e crisis social di nos pais, y principalmente nos mester crea oportunidad pa tur ciudadano den San Nicolas mes.
No ta un secreto cu nos gobierno a hereda un situacion financiero hopi delicado, y e retonan financiero tey ainda. Sinembargo nos a scoge pa lora manga y mesora a prepara un plan economico financiero, y nos a cuminsa atende cu e retonan. Nos ta riba e bon caminda, IMF y S&P a confirma esey.
Recientemente nos a cuminsa introduci un flota nobo di bus, y nos lo sigui busca formanan pa reduci duracion di biahe for di San Nicolas y pa San Nicolas.
Una bes nos logra esaki nos por sigui busca formanan pa yega na tarifanan husto pa e trahadonan.
“Nos ta kere firmemente, cu despues di un dia di trabao, mas trempan nos hendenan por yega cas, miho nan por cuida di nan famia y inverti den nan propio economia local.”


text:
WinToFlash ta un fuerte splicacion pa USB di arranque di kreashon ku miyon di usuario basta di tur e mundu
Ku WinToFlash por krea un Motibo unidat USB di arranque ku e programa di Instalashon di Windows, tinu lv, sin conexion atras, rekuperashon di dat, prueba di hardware òf inclui corre kompletamente funcion di Windows, manera Windows Pa Bai di un USB pa asina so un par di lis di raton!
WinToFlash ta hasi e trabou liber problema pa bo
Buta Windows di un USB di arranque den kualke positivo
WinToFlash por krea un USB di arranque ku kualke moderno Ofisina di Windows i e di trabou di e famia di Inflacion. Kualke edison por ta utilisá en di XP na 10, di Kas di Cultimara, 32 òf 64 bots.
Outo en encarga di e USO pa Motibo USB di arranque
WinToFlash diskurso di software pa Motibo USB di arranque di Internet i e cache e duru, e format un USB, instalá un gesto di arranque, a krea un menú di coleccion di arranque i komprobá e sistema di archivonan buska engañonan pa bo ta forma kompletamente automatisa.
Kultivo USB di arranque di kreashon
Ta kuminsá 5 diferente version di Windows, tinu lv, sin conexion antias i rekuperashon lv CD den un solo unidat USB di arranque? Mi No tin un problema di about! Awor bo por krea un Motibo USB di arranque ku un kantidat LIMITA di elementonan di arranque di e unidat USB. WinToFlash sosten di kreashon di Kultivo USB di arranque di unidos ku kualke Windows di Windows Bista di Windows 10.
-
Un soluciona efektivo ta e transparensia di su archivonan di instalashon di Windows di un auto USB di arranque. Novicorp WinToFlash tabata hasi hustu ku for di aña 2009 i apesar di desaroyo encuanto pa algun tempu, un recent celebracion di prinsipal nobo version nifiká ku e paquete ta último pafó di beta.Betanews
-
WinToFlash tin ku ta e metodo di mas fásil pa krea un disko ta inicia, instala kopia di Windows un unidat flash mi utilidat nunka. Esaki ta sin duda un wardadó pa mayordomo di it di hermana.Techrepublic
-
WinToFlash, miéntras ku ainda tin un tiki pero di e minimal, ei pa hasi e instalashon di Windows muchu mas fásil. WinToFlash ta inicia un asistente ku a yuda pa benta di e kontenido di un CD di instalashon di windows òf DVD i preparashon di e unidat USB pa bira un arranque di request pa e unidat di CD.Everything USB
-
Hasi un unidat flash USB di arranque pa Windows Bista i Windows 7 no tin masha duru, ma semper e ta agradabel haya un splicacion ku a simplifiká e kosnan.Download Squad
Corre kompletamente funcion di Windows di un USB di arranque
WinToFlash ta fuerte krea Windows to Go, bo mag di hasi i ehekutá kompletamente funshonal sistema aparato Windows un pafó di arranque USB flash òf duru.
Di arranque UEFI
Si bo ta doño di un nobo PC ku modernu UEFI na lugá di BOS, WinToFlash ta pa krea un USB di Arranque ku tur e archivonan wèl pa arranque ku UEFI.
WinToFlash por ta portier
Deskargá Portal, descomprimir, inisio wintoflash.exe. No ta di includes. Ku kopia di "seif di hermana", ku ta útil.


text:
Privacy
Informacion personal
Gobierno di Aruba ta respeta bo privasidad y e ta dedica su mes na proteha bo informacion personal cu bo ta comparti cune. Generalmente bo por nabega riba e website aki, sin cu bo mester suministra bo informacion personal. Den e statement di privasidad ta describi con ta adkiri bo informacion personal y con ta haci uso di nan, den caso cu bo mester suministra bo informacion personal pa bo por haña e servicio cu bo ta pidi p’e y bo a dicidi di duna nan.
"Informacion personal" ta tur informacion cu por usa pa identifica un persona. E informacion no ta keda limita na solamente nomber y fam, pero ta inclui tambe e-mailadres, adres di cas, postbus, un otro adres fisico of otro informacion di contacto, titulo, fecha di nacemento, sexo, profesion, tipo di negoshi, interesnan personal y otro informacion cu ta necesario pa duna bo e servicio cu bo ta pidi p’e.
Nabega riba e website aki ta sosode anonimo. Nos no ta warda informacion personal automaticamente. Nos ta warda informacion personal solamente ora bo haci un peticion pa un user pa login y un password, ora bo ta haci uso di cierto producto of servicio, ora bo inscribi pa of participa na un investigacion online, ora bo haci un peticion pa subi un lista di e-mail of un otro lista di corespondencia, ora bo participa na un forum of ora pa un of otro motibo bo a duna nos bo informacion personal.
Ora cu nos lo bai warda bo informacion personal nos lo notifica bo na e momento ei cu cual meta nos ta warda bo informacion. Den situacion specifico nos lo duna bo mas splicacion, si ta necesario, pa asina nos por garantisa cu bo informacion personal ta wordo trata cuidadoso y debidamente. Nos lo no pasa bo informacion personal na un otro sin bo permiso.
Pa bo seguridad y privasidad bo informacion personal ta proteha cu un password. Nos ta salvaguardia e proteccion di bo informacion personal, cu abo a suministra na nos, cu di proceduranan pa e parti fysico, electronico y administrativo. Pa cierto partinan di e website aki nos ta usa SSL-encription, cu ta usual pa e ramo di negoshi aki, ora di optimalisa e proteccion di informacion manda. Maske cu nos ta aspira pa proteha bo informacion personal lo mihor posibel, nos no por dunabo 100% garantia; nos ta conseha bo enfaticamente pa tuma tur sorto di medida di precaucion pa proteha bo informacion personal ora cu bo ta haci uso di internet. Cambia regularmente bo password, usa un combinacion di leter y cifra pa bo password y haci uso di browsernan cu ta proteha.
Cookies
Mescos cu riba hopi otro website, riba e website aki tambe por usa un tecnologia standard, e asina yama “cookie” pa warda informacion tocante e manera cu abo a usa e website. Un cookie ta un file chikito cu ta wordo crea ora bo bishita un website y cu ta wordo warda riba bo hard disk. Un cookie por contene informacion manera un userid cu e website ta usa pa warda cual ta e paginanan cu bo a bishita pero cu por contene solamente informacion cu abo mes a suministra. Un cookie no por lesa informacion for di bo hard disk ni for di cookienan traha dor di otro website. Cierto partinan di e website aki ta usa cookienan pa traha patronchi di bishita. Nos ta haci esaki pa fiha usabilidad di e informacion publica riba e website aki pa e bishitantenan y pa wak te con leu e structura di nabega ta permiti e bishitantenan yega na e informacion.
Den caso cu bo no ta desea di ricibi cookie ora cu bo ta nabega riba nos website, bo por instala bo browser di tal manera cu e ta notifica bo cu un cookie a wordo traha y cu bo por nenga pa acept’e. Tambe bo por nenga tur cookies dor di paga e functionalidad di cookie den bo browser, pero kisas es ora ei bo lo no por usa nos website completamente. Aceptamento di cookies por ta principalmente necesario pa haci tramitenan riba e website. Sin embargo un gran parti di e website por wordo usa sin cookies.
Links externo
E website aki tin links na otro website. Nos no ta duna bo informacion personal na e websitenan aki y nos no ta responsabel pa nan maneho di privasidad. Nos ta conseha bo pa tuma nota di e maneho di privasidad di e websitenan aki.
Cambio di maneho di privasidad
Nos lo cambia nos maneho di privasidad periodicamente. Den caso di un cambio grandi den e manera cu nos ta usa bo informacion personal, nos lo anuncia esaki riba e website aki.


text:
Willemstad - Frakshon di PIN, representá pa Parlamentario Rennox Calmes ta kontentu ku representantenan di Kámara di Komersio (KdK) ayera a duna un presentashon di nan vishon kon pa drecha ekonomia di Kòrsou.
Frakshon di MAN ku petishon pa un reunion públiko enkuanto seguridat den tráfiko i infrastruktura di nos pais.
WILLEMSTAD - Kòrsou ta un pais di 444 km2. Nos lei di tráfiko ta permití pa kore te ku un máksimo di 80 kilometer. Esaki ta nifiká ku si un outomobilista mantené e velosidat aki praktikamente e kantidat di aksidente lo ta hopi ménos i e kantidat di aksidentenan ku resultado fatal lo ta kasi nulo.
KTK Ku Kontrato Na Sürnam
Willemstad, 17 Sèptèmber 2019 - Djamars último toubot ‘Tribon’ di Kompania di Tou Kòrsou a sali pa Sürnam pa un proyekto di tres luna unda e barku i personal di KTK lo asistí ku trabounan di tou i posishonamentu di plataformanan di eksplorashon di petrolio.
Obra Impreshonante Di Ultimo Sena Di Manolo Reza Ta Dorna Misa Di Steenrijk
Willemstad - 15 di Sèptèmber 2019- Pastor Raul, di misa di Steenrijk a kaba de presentá un obra piktóriko importante ku ta representá e Ultimo Sena di Nos Señor Hesukristu huntu ku su apòstelnan. E pintura ta impreshonante i ta midi 5 meter anchu i 2.60 altu.
JCI UC ta implementá kampaña Aden ta Konta
WILLEMSTAD - JCI United Citizens of Curaçao (JCI UC) a inisía nan kampaña “Aden ta Konta” hasiendo un gesto di un “wastebasket” na nos Minister di Salubridat Públiko, Medio Ambiente i Naturalesa, sra. Suzy Camelia-Römer.
Gobièrnu di Kòrsou ta komuniká dirihí tokante desaroyonan rondó di Refineria
WILLEMSTAD - Promé Minister Eugene Rhuggenaath, pa medio di un deklarashon, a duna inisio ofisial na un kampaña di komunikashon kaminda ta bai informá komunidat di tur desaroyo rondó di Refineria Isla.
Minister Camelia-Römer ta satisfecho ku e wellness fair ku a tuma luga den wikènt pasa i ku tabata bon bishitá
Willemstad - For di e momento ku Minister Camelia - Römer na 2017 a keda instalá komo minister di Salú, Medioambiente i Naturalesa, el a kuminsa mustra e importansha di wellness den nos komunidat. Sra. Römer lo no sosegá te ora ku e mira ku e mensahe,


text:
Hunta di Maneho
E Hunta di Maneho òf Gerensia (Hulandes: Raad van Bestuur Ingles: Board òf Directors) ta e órgano ku ta manehá un kompania òf un instituto. E gerensia ta enkargá ku e maneho diario di e kompania i tin ku duna kuenta i rason na e Hunta di Komisario òf na e Akshonistanan direktamente. E Hunta di Maneho por ta konsistí di un òf mas persona ku ta wòrdu skohé pa e Akshonistanan huntu ku e komisarionan.
E responsabilidat final di lokual ta sosodé den e kompania ta kai riba e gerensia. E gerente ta esun ku tin ku sali pa e kompania; tin ku duna kara. Normalmente ora ta trata di un sosiedat anónimo e gerente no por wòrdu pone personalmente responsabel; esaki ta bira e kaso ora ta trata di mal maneho i no kumplimentu ku normanan di bon gobernashon.
E tareanan típiko di un gerensia ta entre otro:[editá | editá fuente]
- Manehá e kompania dor di tomo di desishon;
- Kumpli ku e vishon i e metanan di e kompania;
- Selektá, apuntá, duna soporte i revisá e trabou di e supalternonan;
- Aprobá i kumpli ku e presupuesto anual.
E funshon nan den un Hunta di Maneho por ta entre otro:[editá | editá fuente]
- Presidente di e Hunta
- Direktor Ehekutivo
- Direktor Finansiero
- Direktor Operashonal
- Direktor Tékniko
- Direktor Komersial
- Direktor General
- Sekretario Ehekutivo


text:
ORANJESTAD (AAN) – IDEA (Desaroyo pa Empresa Arubano) un unidad di Departamento di Asuntonan Economico, Comercio y Industria, ta organisando un workshop hopi interesante pa tur persona cu tin hopi energia incluyendo pensionado y cu ta desea pa sigui uza nan carera y experiencia di bida den nan mes un negoshi.
Tema di e workshop: “SILVER ENTREPRENEURSHIP PART II” Workshop for the retired or soon to be retired.
Despues di un siman di e workshop exitoso di “Silver Entrepreneurship” den e luna di juni 2019, a dicidi di organisa un segundo parti di “Silver Entrepreneneurship Part II” workshop.
E workshop aki lo duna algun tips of contestanan ariba algun preguntanan cu hopi biaha un persona sa puntra su mes ora cu e ta yegando su bunita edad di pensioen manera:
kico pa bay haci awo of con pa bay sigui awo of kizas ta den duda si ta bezig cu un negoshi of hobby y banda di esaki kier sigui update su mes cu tecnologia y innovacion.
Diferente profesional den diferente ramo lo presenta workshop y trece e siguiente temanan na papiamento dilanti:
– Qredits Aruba lo presenta;“Microcredit, an opportunity for you to be entrepreneur”;
-Departmento di Labor y Investigacion (DOA) lo presenta; “Get up to date with the Employment Law obligations as an employer”;
– y Loui Henri Media Services VBA lo presenta; “Social Media Marketing for Startups”.
E workshop ta completamente gratis y ta tuma lugar dialuna, 23 september, di 9:00 a.m. pa 12:00 p.m na Departamento di Asuntonan Economico, Comercio y Industria. na Sun Plaza, di dos piso, sala # 25.


text:
Gana un regalo pa bo skol! Alegria di Sanikolas ku Nagico Insurances
Gana un regalo pa bo skol!
Alegria di Sanikolas ku Nagico Insurances
WILLEMSTAD, NOV 2019 – Sanikolas a yega i tur mucha ta den gran espektativa pa e próksimo temporada. Nagico Insurances e kompania ku a bin ta laga pueblo di Kòrsou spar riba su seguro di outo sin limitá e kobertura tambe ta invitá mayor i yu pa djòin un promoshon spesial na unda ku e yu su skol por GANA un regalo. Riba dia 27 di novèmber próksimo Sanikolas i su ‘Nagico Helpers’ lo hiba e regalo personalmente pa e skol ganadó.
Gana un regalo pa bo skol ku Nagico!
Ademas ku Nagico ta yuda e kliente spar 15 % òf mas riba su seguro di outo, ta dun’é chèns di gana premio tambe! Partisipashon riba social media ta fásil; LIKE e página di Facebook di Nagico Curaçao, den e sekshon di ‘comment’ skibi nòmber di e skol i un detaye spesial p.e dikon e skol mester gana un regalo, ‘tag’ bo amigunan i ‘share’ e post. *Tur siguidó ku no ta kliente ainda tambe por partisipá. Lo saka premio dia 22 di novèmber riba e página di Facebook di Nagico.
Kambia, Spar i Gana!
Tur hende ku bishitá ofisina di Nagico e luna aki pa kambia nan seguro di outo eksistente pa unu di Nagico òf atkerí kualke otro seguro, i tambe klientenan eksistente ku renobá nan seguro di outo tin chèns di gana un bale di 100 florin na gasolin komo opsekio. Pa mas informashon por yama 738.8222, òf bishitá Nagico Insurances na Dr. H. Fergusonweg #10 habrí nònstòp for di 8’or di mainta pa 5’or di atardi.


text:
Willemstad – Refineria di Kòrsou (RdK) ta konsiderá importante pa aklará funshonamentu di Multi Disciplinary Project Team (MDPT), den kuadro di diskushonnan i informenan resiente den medionan den prensa.
No solamente MDPT no ta niun black box, pero su responsabilisashon finansiero ta hustamente transparente. Ademas e tim di proyekto ta dunando resultado konkreto, e ta kumpli ku prosedimentunan vigente i su maneho finansiero ta na òrdu.
Konseho di Minister a instituí MDPT pa por salbaguardiá futuro di e refineria. Pa logra esaki, MDPT konkretamente ta traha na modernisashon di e refineria na Emmastad, na posishonamentu di Bullenbaai na establesimentu di un terminal pa Liquified Natural Gas (LNG). LNG ta redusí emishon di supstansianan dañino ku 80% i ta krusial pa por realisá un refineria limpi, ku ta kuadra ku stándartnan internashonal pa medio ambiente.
Ta kalkulá ku e invershon den modernisashon lo ta USD 3.1 miar i pa e terminal di LNG lo ta mas òf ménos USD 500 mion. MDPT ta buska partner internashonal pa realisá tur dos proyekto. E proseso pa yega na partner internashonal ta delikado i kompleho, i ta rekerí hopi koutela i diskreshon, pero tambe kontratashon di ekspertonan eksterno. Miéntras tantu e promé resultadonan ta konosí: 32 potensial invershonista pa modernisashon di e refineria i 30 potensial invershonista pa e terminal di LNG.
Finansa i responsabilisashon
Riba enkargo di Konseho di Minister RdK ta karga e gastunan di MDPT. A inkorporá diferente ‘checks and balances’ pa por realisá un uso adekuá di e fondonan. Asina ei por ehèmpel MDPT ta risibí medionan finansiero solamente despues ku Konseho di Supervishon di RdK aprobá su presupuesto. Den e Konseho aki por partido polítiko ku ta den gobièrnu ta representá. Despues Gerensia i Konseho di Supervishon ta supervisá MDPT su uso di e fondonan a base di responsabilisashon periódiko ku MDPT ta duna. Ademas e gastunan di MDPT ta responsabilisá den e kuentanan anual di RdK. Tur aña un akountent ta kontrolá i Stichting Overheids Accountantsbureau (SOAB) ta evaluá esakinan. Despues ta sigui aprobashon definitivo di e gastunan di MDPT pa Hunta Konseho di Minister, despues ku nan bai di akuerdo ku e kuenta anual. Ku esaki ta garantisá responsabilisashon transparente di uso di e fondonan di MDPT.
Presupuesto i uso
E presupuesto total pa MDPT pa e añanan 2014 i 2015 ta ANG 10 mion. E gastunan te ku 2015 tabata ANG 7.7 mion. Pa un komparashon: e gastunan pa kontratá ekspertonan pa por ekstendé e kòntrakt di hür aktual ku PdVSA ta suma ANG 7.6 mion i esaki ta sin konta gastunan di e komishonnan di Investigashon i di Negosiashon, steering committeenan i ámtenarnan ku tambe a keda enbolbí. Konsiderando esaki, no por papia mes di presupuestonan i gastunan apsurdo di MDPT; sigur nò si tene kuenta tambe ku komplehidat di e proyektonan aktual.


text:
Wilhelminastraat – Diasabra 13 di april 6’or mainta Warda di Polis den Wilhelminastraat lo ta cera te diamars 16 di april 6’or di mainta.
Algun dia tras ariba 8 y 9 di april samples di e aire di e edificio actual a wordo tuma, y esaki a wordo manda Merca. Na Merca nan lo bay haci test, y eynan lo mira con dañino e aire y schimmels ta pa e polisnan trahando eyden tin biaha pa 16 ora largo.
Manera nos a publica caba, e edificio otro banda ta birando un ruina y tambe tawata pata pata di schimmels. Hasta ta pensando cu esaki lo por a causa salud caba di 3 agente di rango, unda uno ta na Colombia actualmente pa e mesun sorto di tumor cu su otro coleganan a haya.
Ariba weekend un compania lo tin e tarea pa haci un clean up completo y tambe algun reparacion necesario na e edificio. Esta lo limpia e sistema di aire y busca unda por tin leaknan.
Pues durante e weekend aki districto 1 cu ta Playa lo bay Wayaca 31, unda KPMG tawata. Pa esnan cu no sa Cars carwash bay zuid.
E parti mas importante cu polisnan lo haya problema cune, lo bay ta comunicacion.
Esaki ta conta tanto pa Portofoonnan y tambe telefoonnan di KPA mes.
Lo no tin wifi y tampoco un netwerk.


text:
Participa como compania/scol
Kico participacion cu ARUBA DOET ta trece cu ne?
Participacion cu ARUBA DOET ta duna e isla y bo compania of scol un impulso positivo. Riba dje bo ta duna un bon ehempel y reforsa bo relacionnan local. Esaki sigur lo beneficia bo imagen. E por yudabo tambe dentro di bo compania, manera coleganan di trabou motiva, amplia horizontenan, acceso na rednan nobo y atencion positivo di media door di ta presente na e publicidad positivo di e evento. Pa bo alumnonan e ta un experencia educativo pa duna un man na un organisacionnan social, kisas e ta sera conoci cu trabou boluntario pa prome biaha. Banda di esey e ta un dia dushi y cu ta inspira! Di otro banda e organisacionnan social por realisa nan metanan pa medio di bo yudansa cu riba nan propio forsa ta dificil of imposibel pa alcansa.
Participa como compania
ARUBA DOET ta un ocasion excelente pa demostra cu bo organisacion ta haci un esfuerso pa yega na un miho comunidad cu un miho calidad di bida. Como compania bo por busca por ehempel un trabou agradabel pa haci hunto cu bo coleganan di trabou. ARUBA DOET ta un bunita alternativa pa e tradicional ‘teambuilding’ of pa sali keiro un dia. Y empleadonan ta haya abilidadnan y experencia nobo. Pero bo por haci mas! Yuda haci e trabou boluntario un exito door di ofrece bo producto y servicionan gratis of cu rebaho. Por ehempel materialnan cu rebaho of sandwich pa lunch. Of haci uso di bo relacionnan di trabou, clientela of relacionnan di media.
Participa como scol
Naturalmente scolnan por participa tambe cu ARUBA DOET como boluntario. Reuni un klas of grupo di alumno y duna un man . Bo por yuda organisa un atardi di wega na un cas di cuido of haci un speeltuin limpi.
Con bo por yuda traha?
Desde fin di december bo ta haya bou e boton 'bista di tur proyecto' un cantidad di trabou cu tin cu wordo completa na Aruba of click aki pa bai dibiaha na e resumen di trabou. Despues cu bo a scoge uno, bo por tuma contacto cu e organisacion pa haya mas detaye di e trabou y intercambia informacion.
Inicia un trabou bo mes?
Pa cu esaki bo por tuma contacto cu e team di ARUBA DOET. Casi sigur bo mes lo por tin un idea caba pa ken bo kier nifica algo. Pero bo por pensa algo tambe pa un organisacion di un colega. E institucion unda un di bo grandinan of un mucha incapacita ta hospeda. E creche of asociacion deportivo unda un colega ta traha como boluntario. Aki tambe bo por haci y inicia cierto trabou. Den prome instante e organisacion di e trabou ta den bo man.
Organisacion di esaki ta den bo mes man den prome instante. TENE NA CUENTA: solamente e organisacion social por registra e trabou riba e website y por yega na remarca pa haya un contribucion financiero for di Oranje Fonds. Organisacionnan cu ta participa como boluntario no.
Bo kier sa mas?
Si ainda bo tin pregunta of ta desea mas informacion, cu gusto nos ta yuda bo. Bo por manda un email na info.arubadoet@gmail.com of yama e team di ARUBA DOET, tel (+297) 582-7666


text:
WILLEMSTAD – Djasabra 23 di ougùstùs último, Curacao Weightlifting Federation a organisá su último kompetensha di hisamentu di peso pa aña 2019, kual ta e kampeonato nashonal titulá Lifting In Paradise 2019.E kampeonato a tuma lugá na Stadion Odulio Willems, den sala multi funshonal Niels Liberia ku partisipashon di 18 deportista, ku a kompetí den hisamentu di peso olímpiko.
E chèri riba e bolo tabata e demostrashon di un kantidat signifikativo di 7 hóben, entre 6 pa 9 aña di edat, ku a bin mustra tur presente ku no mester tin miedu pa kuminsá práktika e deporte na edat hóben asina aki, ya ku Curaçao Weightlifting tin ekiponan di inisiashon nesesario ku for di edat yòn por kuminsá traha riba e téknika di e deporte.
Tabata emoshonante di mira kada un di e hóbennan aki ku e animo pa duna un demostrashon den ‘snatch’ i ‘clean & jerk’. Na final por a mira e alegria i orguyo riba nan kara despues di a haña nan medaya di estímulo.
Tambe na final, tur e deportistanan aki a demostrá nan forsa partisipando na e kompetensha di ‘deadlift’. E aktividat a konta ku deportistanan miembro di Curacao Weightlifting, pero tambe deportistanan ku a bin di Crossfit Willemstad I Crossfit5 Triple9, Crossfit Zeelandia.
Curaçao Weightlifting por mira bèk un biaha mas riba un kampeonato sumamente eksitoso i ta gradisí tur atleta miembro, Crossfit Willemstad, Crossfit5Triple9,Crossfit Zeelandia, famianan i konosí tur e boluntarionan ku di forma inkansabel a duna un man.


text:
ZOUTELANDE, Hulanda – Polis di Zeeland- West Brabant diamars anochi a informa cu un pasahero den un boto di rubber, cu a muri den ora cu’n speedboot a bin dal den dje, tin 15 aña y no 20, manera anuncia prome. E conductor di e speedboot a wordo deteni.
Polis a haya melding di a sucedido pa mas o menos 3 or y 19 ora di atardi, ora di Hulanda y a bay di biaha na e sitio. Helicopter specialmente pa casonan di trauma, ambulance y e Koninklijke Nederlandse Redding Maatschappij a wordo yama. E persona a ricibi e prome auxilio na e sitio, pero no tabata tin nada mas pa haci pe.
Rumornan ta indica cu tabata tin mas hende den e boto di rubber ora cu e accidente a sosode, y polis ta na altura di esaki, pero no por duna mas informacion ariba esaki.
Autoridadnan a cuminsa un investigacion na e causa di e accidente, pero no por bisa nada di esaki ainda. A tuma declaracionnan eynan mes na e sitio, na un di e beachanna mas bishita di e area. Posiblemente un gran cantidad di persona lo a wak e accidente ora cu esaki a tuma luga. Slachtofferhulp tambe a wordo yama pa duna asistencia. E conductor di e speedboot, segun vocero di polis, tambe a haya asistencia di slachfofferhulp, door cu e sucedido a causa un gran impacto ariba dje.
Tambe a schakel in e asina yama Landelijke Eenheid di polis, pa nan experticio pa loke ta accidentenan ariba lama.
Hobencita di 15 aña ta perde su bida den accidente cu speedboot
ZOUTELANDE, Hulanda – Polis di Zeeland- West Brabant diamars anochi a informa cu un pasahero den un boto di rubber, cu a muri den ora cu’n speedboot a bin dal den dje, tin 15 aña y no 20, manera anuncia prome. E conductor di e speedboot a wordo deteni.


text:
Entrega di relato anual di instansianan di Gobiernu ta importante pa kumpli ku bon gobernashon....
Klientenan di organisashonnan di Ministerio di VVRP por eksperensiá inkumbinensia dia 6 di desèmber mainta...
Lo no ta habrí for di 8 or Esaki relashoná ku e trabounan tékniko ku mester tuma lugá na e server durante e fin di siman ...
Lokèt di Pèrmit (Vergunningenloket) lo ta será. Servisio Públiko (Kranshi) ta duna servisio solamente na esnan ku tin sit...
Tur persona interesa pa bende kèrstbom i/òf vürwerk fin di aña mester di un pèrmit temporal...
Plataforma di iGuide ta dirigí na alkansá i yuda e invershonista internashonal pa por hasi negoshi na Kòrsou...


text:
Seminario “Blue Economy: Local Opportunities” dia 9, 10 i 11 di mart 2017 na Universidat di Kòrsou – Seminar “Blue Economy: Local Opportunities” op 9,10 en 11 maart bij de University of Curaçao
Seminario “Blue Economy: Local Opportunities” dia 9, 10 i 11 di mart 2017 na Universidat di Kòrsou
Curaçao Blue Economy Foundation ta organisá, huntu ku The living University of the Blue Economy i Universidat di Kòrsou, un seminario ku lo para ketu na e forsanan ku ta stimulá i e prinsipionan di Ekonomia Blou ku ta kreando kupo di trabou rònt mundu i ku indudablemente por keda apliká aki na Kòrsou.
Riba 9 i 10 di mart e seminario lo trata e posibilidat di realisashon práktiko i ehekushon di proyektonan di Blue Economy na Kòrsou. Empresarionan internashonal “hands-on” lo inspirá i desafiá e públiko presente ku nan produkto i servisionan i mustra den forma konkreto kon nan a logra trese nan idea riba merkado i kon empresarionan na Kòrsou por saka probecho for di esaki.
Abo ku bo espiritu empresarial ke sa kua posibilidat tin pa lanta un plantashon di mushroom ku residuo di kòfi i kiko ta e aplikashonnan nesesario pa logra esaki aki na Kòrsou? Of bo ke sa mas di podernan benefisioso pa salú di e produkto úniko spirulina i su uso? Bin presensiá e tayernan interesante durante e dos dianan aki riba kual lo bo risibí presentashonnan konkreto, seshonnan interaktivo, diskushonnan di pènel kompañá pa material oudiovisual. Durante e dianan aki lo ofresé indikashonnan konkreto pa sera esnan presente, konosí ku un forma diasistensia empresarial i modalidatnan finansiero pa inisiá aktividatnan nobo i eksitoso. En konekshon ku esaki lo hasi un yamada riba ekspertisio lokal den mundu empresarial i finansiero di Kòrsou.
Riba djasabra 11 di mart lo tin un di dos evento durante oranan di mainta. Aki lo pone énfasis riba programanan di edukashon i métodonan didáktiko apliká rònt mundu, kaminda muchanan lo familiarisá ku, entre otro siensia, inovashonnan i aplikashonnan práktiko, desaroyo di inteligensia emoshonal kreando asina relashon entre esakinan ku ta bai mas leu ku lokual ku nan a kustumbrá kuné. E grupo di enfoke ta direktivanan di skol i instanshanan di edukashon. Aki ta trata di enseñansa di futuro ku konseptonan ku ta bai mas leu ku loke nos ta apliká aki na Kòrsou. Durante e próksimo simannan lo duna mas informashon i update di e evento interesante aki. Marka e fecha riba kalender i den agenda i sigui e página di Facebook Blue Economy Curaçao.
========
Seminar “Blue Economy: Local Opportunities” op 9,10 en 11 maart bij de University of Curaçao
De Stichting Blue Economy Curaçao organiseert, in samenwerking met The Living University of the Blue Economy en de University of Curaçao een seminar over de drijvende krachten en principes van de Blauwe Economie die wereldwijd banen creëren en voor Curaçao bij uitstek van toepassing kunnen zijn.
Op 9 en 10 maart vindt er een seminar plaats over de praktische haalbaarheid en uitvoerbaarheid van “blauwe economie”-projecten op Curaçao. Internationale ‘hands-on’ ondernemers zullen het publiek inspireren en uitdagen met hun eigen producten en diensten, en daarbij zeer concreet aangeven hoe zij hun idee op de markt hebben gebracht en hoe het lokale ondernemerschap op Curaçao hiervan de vruchten kan plukken.
Wil je als ondernemende geest weten welke kansen er zijn om een oesterzwammenkwekerij op te zetten en welke de toepassingsmogelijkheden zijn? Of wil je meer weten over de unieke kansen van het heilzame product spirulina en haar gebruiksmogelijkheden? Kom dan zeker naar deze tweedaagse workshop, die bestaat uit doelgerichte presentaties, interactieve sessies, paneldiscussies en visuele ondersteuning. Praktische handvatten zullen het publiek verder wegwijs maken bij de bedrijfsondersteuning en financieringsmodaliteiten om nieuwe activiteiten op Curaçao succesvol op te zetten. Hiervoor wordt een beroep gedaan op lokale expertise vanuit de financiële- en bedrijfswereld.
Op zaterdag 11 maart vindt er tweede event plaats tijdens de ochtenduren. De nadruk wordt gelegd op onderwijsprogramma’s en didactische methodieken die wereldwijd worden toegepast, waarbij kinderen onder meer vertrouwd raken met wetenschap, innovaties en praktische toepassingen, emotionele intelligentie ontwikkelen, en verbanden weten te leggen voorbij het gangbare. De doelgroep zijn schoolbesturen en educatieve instellingen. Het gaat om het onderwijs van de toekomst, met concepten die veel verder reiken dan de gangbare vormen.
De komende weken zal er via diverse mediakanalen een update worden gegeven van dit bijzondere event. Prik alvast deze data in uw agenda en hou ook de Facebook-pagina van Blue Economy Curaçao in de gaten.


text:
Parlamentario Endy Croes di MEP: mester a costa 252 miyon
ORANJESTAD (AAN): Den e conferencia di prensa di dialuna ultimo, parlamentario Endy Croes a elabora tambe riba e proyecto di Hospital.
No tin duda cu cos no a bay bon den e proyecto aki, caminda construccion di e hospital inicialmente lo a costa 252 miyon florin y esaki segun un rapport di AIB di 31 di januari 2018.
Ta asina cu esun cu a gana e bid ta esun cu a bid mas halto y esun cu tin mucho mas experencia y cu a bid bastante mas abao no gana e bid. Den esun cu a perde e bid no tabata tin extrawerk. Esun cu a gana e bid, esey si a keda habri.
Awor un y tur por mira e extra werk: Operating room 27 miyon extra, Intensive Care Unit 26 miyon extra, Micro Biology Lab 3 miyon extra y asina tin un cantidad di cambionan mas cu nan a trece na caminda cu ta suma den total na 107 miyon florin extra.
Pues un proyecto cu mester a costa 252 miyon florin inicialmente, awe ta costa e pueblo aki 360 miyon florin y pueblo y e futuro generacionnan tin cu bay paga esaki, esta 30 miyon florin pa aña y durante 29 aña largo. Ademas mester constata cu na boeteclausule so nos ta bay paga 15 miyon florin pa un proyecto cu tin 10 luna di retraso y cual lo termina na mei 2019.
Segun e parlamentario, awor ta asina leu cu un comision a ser institui cu ta bay investiga entrante otro siman e proyecto aki y ya a manda e señal pa e minister encarga cu esey ta e deseo di parlamento y cu tin un acuerdo caba riba esaki.
Tin por ehempel un gipsmaster cu ta ruman di un parlamentario ta encarga cu e proyecto di hospital di e magnitud aki. Algo asina no mag di sosode mas pasobra esaki ta e Aruba cu AVP a laga atras.


text:
ORANJESTAD (AAN): E decision di Parlamentario Daphne Lejuez declara su mes como Parlamentario Independiente, a pone algun hende kere cu Gobierno lo cay.
Esey no ta berdad. Pasobra aunke coalicion tin menos hende den Parlamento awor, toch nan tin e mayoria.
Den oranan di atardi, e lidernan di Partidonan MEP, POR, y RED a firma un carta pa mustra cu nada no a cambia, y gobernacion ta sigui.
E carta ta mustra cu Daphne Lejuez a entrega su retiro como parlamentario di MEP.
Esaki ta algo cu partido MEP lo atende internamente prome. Pa Gobierno nada ta cambia. E acuerdo di Coalicion entre partidonan MEP-POR-RED ta sigui manera acorda den e programa di gobernacion “Hunto Pa Aruba” y lo sigui atende cu e retonan real di nos pais, pa asina brinda Aruba e stabilidad politico cu nos mester na e momento aki.
E carta ta firma pa Evelyn Wever-Croes, Otmar Oduber, y Ricardo Croes.


text:
Segun estudionan, awendia teenernan ta haña mayoria di nan edukashon seksual via websait nan manera Pornhub, Boysfood.com y gangbang.org (tende mi a tende!). Pero den mi tempu no tabatin Smartphone, anto Miros video tampoko no tabata hür e video edukashonal nan aki ku mucha hòmber kurioso i bou di edat manera mi! Komo mucha di Buena Vista ku mayornan bastante konservativo no a kedami muchu otro opshon ku no ta akudí na e Kolegio Bo’i Palu.
Manera tur entidat edukashonal respetá e sentro aki tambe tabatin su grupo di tutor i su lista di reglanan ku kada alumno mester sigui. Mi dosentenan tabata tin alias nan manera;“Juni Base” (ku no sa hunga baseball), “Dòbel Dòbel” (Juni su man drechi) anto mi faborito personal “Spanta para”. Nan tabata gainan mas grandi den mi bario ku di un òf otro manera tabata fungi komo mi ehèmpel nan.
E reglanan tabata entre otro (diskulpá e lenguahe):
- “Kòrda bon, ta ‘p*ta’ nan tur ta”,
- “No hunga pa tuma”,
- “Laga t*nto pa ken?”
- “Dal nan sla’i p*tin”.
Básikamente bisando ku na momento ku mi logra konkista un mucha muhé ku mi gusta, mi tin ku sòru di no haña sintimentu p’e, sèks e duru anto hasi mi máksimo esfuerso pa sèks mas tantu hende muhé ku ta posibel. Lástimamente mi tin ku atmití ku pa basta aña di mi bida sierto konsehonan di “Dòbel Dòbel” i sobra a keda huntu kumi.
Sintiendo mi mes insigur kada bes kumi buta mi “set” nan di 12 minüt, mi ta kòrda kla kla kon “Spanta Para” tabata konta bo’i palu kon e ta: “KEDA BATI e ko’nan te mainta”. Danki na Google ma bin haña sa, añanan despues, ku e promedio di durashon di penetrashon ta 9 minüt. Imaginá bu, tur e tempu mi tabata deleitá damanan ku 3 minüt èkstra sin sa!
Di e manera aki mi por sigui duna mas ehèmpel di kosnan ku mi a siña bo’i palu tokante sèks i relashon pa ku hende muhé en general ku no ta kuadra ku realidat. Loke mi ke sa ta kuantu di nos tabatin figura nan asina ki den nan hubentut? Sea ta un primu, ruman grandi òf e tio buraché. Kon ta e mihó manera pa eduká nos hóben nan riba e tereno di intimidat? Pa ami portá ta lat kaba, pero kon nos ta bai tene e siguiente generashon leu for di e garanan di “Spanta Para”?
Facebook: Paterson Acosta


text:
Barranquilla2018News
Bowling ta sigi na Cali
Dio di Roos y Halabi a cuminsa cu nan competencia
Awe mainta a start e weganan di Doubles di Bowling na Cali. E atletanan Yannick Roos hunto cu Elias Halabi a cuminsa aki cu e prome weganan. Na final di 6 round Yannick y Elias a termina na di 14 lugar cu un total di 2268.
Den oranan di atardi lo sigi cu Jonathan Bremo hunto cu Valentino Jacobs. Tur pin ta conta awor pa asina wak cual di e paisnan lo jega na e round di 16 pa asina por participa den e masters round cu lo tuma lugar dia 2 di Augustus.


text:
Hospice Atardi ta un luga unda por ricibi cuido paliativo esta cuido di un malesa cu (ya) no tin cura. E meta principal di cuido paliativo ta dirigi riba mantene e calidad di bida y unda ta posibel mehora esaki.
Tambe ta enfoca riba reduci sufrimento di e persona, maneha e sintomanan di e malesa. Hospice Atardi kier duna cuido na e huespednan na un manera mas respectoso y cariñoso posibel.
Pues e cuido tin atencion pa diferente aspecto, esta e parti fisico, social, emocional y spiritual. E cuido generalmente ta wordo duna door di boluntarionan, enfemeronan y dokternan di cas. Banda di tur esey, e cuido ta dirigi riba guia pa e famia tambe, unda ta yuda e famia den aceptacion di e malesa sin cura y ta yuda e famia door di haci e tarea di cuido pa nan ser keri hunto.
Algo bunita ya cu e persona mes y su famia por sinti nan mes mucho mas trankil. Ta sinti un alivio di por pasa tempo hunto, di por ofrece e miho cuido na nan ser keri.
Pa bin na remarca
Un persona cu kier bin na remarca pa Hospice Atardi, ta e persona cu ta den su ultimo fase di bida, unda tin un malesa incurabel y unda e expectativa di bida ta menos 3 luna. Esaki kisas ta zona duro of fastioso, sin embargo Hospice Atardi ta un cas cu ambiente di hogar, ‘casi manera nos mes cas’. Di un banda Hospice Atardi ta ofrece trankilidad pa e huesped pa medio di bon cuido cu hopi cariño. Di otro banda e ta ofrece e famia un paz y tranquilidad ya cu e tarea di cuido pa e persona ta wordo haci conhuntamente cu e famia. Importante dentro di e proceso aki ta cu boluntarionan , enfermeronan y dokternan di cas conhuntamente ta respeta autonomia di e huesped.
Contacto
Pa haya mas informacion, por comunica cu Hospice Atardi na 5840085 of [email protected] por bay riba nan nan FB-page Fundashon Hospice Atardi of riba nan website www.hospiceatardi.com .
Entre tanto, Hospice Atardi a cumpli 1 aña di existencia riba 17 di november ultimo. AZV ta manda hopi pabien pa e team completo di Hospice Atardi.


text:
ORANJESTAD (AAN): Aruba Hotel & Tourism Association (AHATA) ta acumula e cifranan di ocupacion y prijs di hotelnan tur luna, y pa luna di October 2019 e CEO di AHATA Tisa LaSorte a anuncia cu resultado di October ta mustra cu ocupacion a nivela y no a crece.
Den ultimo dos añanan Aruba a experiencia crecemento consistente den ocupacion desde horcannan di September 2017. Pa motibo di e extra demanda pa nos isla, e prijsnan tambe a aumenta den ultimo tempo.
Na October, sinembargo, e ocupacion a keda mescos cu di October 2018 na 78%. E ocupacion ta un tiki mas abou cu di September 2019.
E balor averahe di cada camber (ADR) si a crece cu 5.3% compara cu October aña pasa, yegando $219.76.
E RevPAR, cu ta e entrada averahe pa tur camber disponibel, na October 2019 tabata $171.51, cu ta un aumento di 5.4% compara cu un aña pasa.
Si compara e resultado di prome 10 luna di 2019 cu e mesun temporada di aña 2018 ta nota cu ocupacion a subi un tiki cu 1.1 punto, pa un averahe di 84.9%. ADR a crese cu 6.8% y RevPAR a crece cu 8.2%.
Mientras cu mas inventario ta sigi habri bek den region Caribense, e crecemente di demanda pa Aruba por ta nivelando. Si e trayectoria aki sigui, e prijsnan di camber lo cuminsa baha bek pocopoco. Hotelnan cu ta miembro di AHATA ta raporta cu actualmente nan ta nota reservacion pa camber a nivela pa ultimo 3 luna di 2019 y pa e prome 3 luna di 2020. Mientrastanto, tin expectativa cu aña 2019 lo caba cu cifra positivo pa turismo di Aruba.
E cifranan di AHATA ta basa riba 17 hotel miembro: Amsterdam Manor Beach Resort, Barceló Aruba, Boardwalk Hotel, Brickell Bay Beach Club, Bucuti & Tara Beach Resort, Divi & Tamarijn All-Inclusive, Eagle Aruba Resort, Holiday Inn Resort Aruba, Hyatt Regency Aruba, Manchebo Beach Resort, Marriott Aruba & Stellaris Casino, The Mill Resort, Renaissance Aruba Resort, The Ritz-Carlton, RIU Palace, RIU Antillas y Talk of the Town Hotel.


text:
Acuerdo cu Wayne State College
Minister di Minister di Enseñansa, Ciencia y Desaroyo Sostenibel, sr. Armando Lampe ta amplia riba e firmamento di MoU cu Wayne State College y su beneficionan pa Aruba.
Resultado y procedura Nationale Doorstroomtoets
Dia 6 y 7 di mei 2019 a tuma luga na tur scol basico di Aruba e ‘Nationale Doorstroomtoets’ pa tur mucha den klas 6. Esaki como parti di e maneho nobo pa e procedura di fluho pa scol avansa.
Examen Landamento Escolar
Landamento Escolar ta un programa di Departamento di Enseñansa Aruba (DEA) pa tur alumno di 3e klas di Scol Basico y Special na Aruba, den cual nan ta haya instruccion di landamento.
SISSTEM Summer School
Are you interested in Chemistry, Physics, Biology and Mathematics? Then you can register for the University of Aruba’s summer course program SISSTEM.
Mentor Tilburg y region cu encuentro informativo
Mentor di Arubahuis pa regio Tilburg, Breda, Den Bosch, Eindhoven of Maastricht, ta tene un encuentro informativo na Aruba.
Veilige School (pdf)
- Gids Primair Onderwijs (2016),
- Gids Voortgezet Onderwijs (2012),
- Survey in het Primair Onderwijs (PO) schooljaar 2017-2018 (2019)
Arubalening Reisticket
Studiantenan cu ta bayendo Hulanda cu un Arubalening Reisticket lo mester boek entre dia 12 di juli y 20 di juli proximo na Discovery Travel na Renaissance Marketplace.
Entrepreneurship Summer School
The University of Aruba (UA) launched a program that aspires to introduce participants to realistic entrepreneurial skills and knowledge in a practical and balanced way, and to the 21st century skills and entrepreneurial mindset that could inspire them to become change agents for the future workforce.
Inscripcion pa 21+ Toets pa aña 2020-2021 ta habri
Bo kier haci e estudio pa Maestro di Enseñansa Primario durante aña academico 2020-2021 y no tin diploma sea di HAVO, VWO of MBO nivel 4 pero bo tin minimo 21 aña? Ata bo chens!
Ki ora ta uza mayusculo den Papiamento?
Pronto Aruba lo conoce un cambio den su sistema di enseñansa. Ta trata di implementacion di Scol Arubano Multilingual (SAM) den tur scol preparatorio y basico na Aruba.Scroll To Top


text:
Busca Palabra
Encuesta
Download
Proyecto Scol Multilingual
Category: Actualidad
Curso: Habilidad di idioma Papiamento
Oranjestad – Center of Lifelong Learning di Universidad di Aruba (UA) ta organisa curso “Habilidad di idioma Papiamento”.
Feria di Papiamento 2019
Oranjestad – Fundacion Lanta Papiamento (FLP) ta organisa un Feria di Papiamento diadomingo dia 26 di mei proximo.
APP nobo di Papiamento
Oranjestad – Diahuebs, dia 20 di december ultimo, durante e actividad “Tertulia, Cosecha 2018” organisa pa Fundacion Lanta Papiamento na Biblioteca Nacional, Minister di Enseñansa, Ciencia y Desaroyo Sostenibel, dr. Rudy Lampe, a lansa un app nobo di Papiamento.
Parlamento di Aruba a aproba e ley di ortografia
Oranjestad – Dia prome di november 2018, Parlamento di Aruba a trata e ley di ortografia di Papiamento durante un reunion publico. E reunion a bay den un bon ambiente y casi tur parlamentario a hiba palabra pa haci pregunta y pa expresa nan pensamento y sintimento tocante ortografia y Papiamento en general.
Disertacion: “Valorization of Papiamento”
Oranjestad – Dia 15 di november drs. Joyce Pereira a defende su tesis doctoral titula “Valorization of Papiamento in Aruban society and education, in historical, contemporary and future perspectives”. Esaki a tuma luga den e aula di Universidad di Corsou Dr. Moises da Costa Gomez (UoC).
Conferencia “Papiamento idioma oficial”
Oranjestad – Recientemente a tuma luga na Aruba un conferencia organisa pa Plataforma Union di Papiamento, cu ta consisti di 5 diferente fundacion di e islanan ABC y di Hulanda. Meta di e Plataforma ta pa traha hunto pa promove, enforsa y desaroya Papiamento.
Documentario “Papiamento, Nos Idioma” ta riba YouTube
Oranjestad – Na aña 2009 Departamento di Enseñansa Aruba (DEA) a produci e documentario “Papiamento, Nos Idioma” cu e meta pa duna informacion y presenta echo relaciona cu nos idioma. Pa logra esaki a combersa cu un cantidad di experto cu a comparti nan conocemento y experiencia.
Declaracion Universal di Derecho Humano
Oranjestad – “The Universal Declaration of Human Rights” ta e documento mas traduci na mundo; e ta obtenibel den mas di 500 idioma. Na ocasion di Dia Internacional di Paz (21 di September), UNESCO Aruba a publica e version Papiamento cu a keda traduci pa Mag. Ling. sr. Ramon Todd Dandare.
Aplicacion nobo y practico pa busca palabra na Papiamento
Oranjestad – Riba Dia Internacional di Idioma Materno, Departamento di Enseñansa Aruba (DEA) a introduci un instrumento nobo riba su website [papiamento.aw], un instrumento practico pa busca con pa skirbi un palabra na Papiamento den e ortografia di Aruba. Ya pa basta aña tabatin un lista di palabra publica den e formato di pdf. Awo (2018) […]
Exposicion di buki y competencia di skirbimento pa mucha
Oranjestad – Recientemente Departamento di Enseñansa Aruba a participa na e “Feria di Papiamento” organisa pa Fundacion Lanta Papiamento. E feria tabata pa celebra e echo cu diescinco aña pasa, riba dia 21 di mei 2003, Gobierno di Aruba a acepta e decreto di ley di idioma oficial cu a haci Papiamento y Hulandes e […]


text:
Saudi Arabia
E Reino di Saudi Arabia (Arabiko: المملكة العربية السعودية), komunmente konosi komo Saudi Arabia ta e pais arabe mas grandi di e Medio Oriente. E ta grens ku Jordan i Iraq na e parti nort i nort-ost, Kuwait, Qatar anto e Emiratean Arabe Unit na parti ost, Oman na parti suitost, anto Yemen na parti sur. E tambe ta konekta ku Bahrain dor di brug. E Golfo Perziko ta keda na parti norto-ost anto e Laman Korá na parti west. E tin un poblashon estimá di 30 mion, anto ta aproksimadamente 2,149,690 kilometro kuadrado grandi. E Reino tin biaha ta yamá e "Pais di e Dos Moskenan Sagrando" referiendo na Mekka i Medina, e dos lugana sagrado den Islam.


text:
Konkurso di Lema i Logo
Konkurso di Lema (Slogan) di Scouting Antiano
90 aña Scouting na Kòrsou
Direktiva i Staf di Scouting Antiano kier a invitá tur miembro pa partisipá na e Konkurso di Lema (Slogan) i Logo pa e selebrashon di 90 aña Scouting na Kòrsou, ku wòrdu selebrá na aña 2020.
Reglanan pa Konkurso di Lema (Slogan) di Scouting Antiano
- E kompetensha di Lema (Slogan) ta habri pa tur miembro registrá di Scouting Antiano
- Kada miembro por entrega 2 (dos ) Lema
- E Lema mester tin relashon ku 90 aña di Scouting na Kòrsou
- E Lema mester ta na papiamentu, positivo i identifiká e spiritu di Scouting
- E Lema mester ta Kòrtiku, ta
- Rima i ta “Catchy”
- Tur partisipashon mester wòrdu entrega online via di e website di Scouting Antiano – scoutingantiano.org na e tap di “Slogan Competition” of na nos email info@scoutingantiano.org
- Último fecha pa yena/entrega e inskripshon di e lema ta Djabièrnè, 11 di Òktober 2019 pa 11or di Anochi
- E inskripshonnan ta bira propiedat di Scouting Antiano i lo por wòrdu usa den propaganda i otro material ku Scouting Antiano lo usa durante e aña di selebrashon di 90 aña Scouting na Kòrsou.
- E lema ganadó lo wòrdu anunsiá dia 25 di Òktober riba e website di Scouting Antiano.
Reglanan pa Konkurso di Logo di Scouting Antiano
- E kompetensha di Logo ta habri pa tur miembro registrá di Scouting Antiano
- Kada miembro por entrega 1 (un) Logo
- E Logo mester tin relashon ku 90 aña di Scouting na Kòrsou
- E emblema di Scouting Antiano, mester forma parti di e Logo
- E Logo mester ta simpel, di kolo, positivo i ta identifiká e spiritu di Scouting
- Mester usa un kuadro di 10 cm pa 10 cm pa diseñá e logo aden, e forma di e logo ta liber
- Tur partisipashon mester wòrdu entrega online via di e email di Scouting Antiano – info@scoutingantiano.org, huntu ku un splikashon korto di e logo I su kolornan.
- Último fecha pa entrega e inskripshon di e Logo ta Djabièrnè, 11 di Òktober 2019 pa 11or di Anochi
- E inskripshonnan ta bira propiedat di Scouting Antiano i lo por wòrdu usa den propaganda i otro material ku Scouting Antiano lo usa durante e aña di selebrashon di 90 aña Scouting na Kòrsou.
- Scouting Antiano ta reserva e derecho di por hasi modifikashon i/of adaptashon na e Logo original, pa yega na e diseño final.
- E logo ganadó lo wòrdu anunsiá dia 25 di Òktober riba e website di Scouting Antiano – www.scoutingantiano.org


text:
Mikel Schreuders lo landa un final B den e 50m estilo den e Weganan Panamericano Lima 2019
Sigur no su disciplina faborito pero asina mes Mikel Schreuders a logra drenta e final B den e Weganan Panamericano aki na Lima. Despues di a logra dos final A, como e prome landado Arubano den un magno evento manera e Panamericano, diabierna mainta Aruba su Atleta Masculino di Anja 2018, Schreuders a inicia na su ultimo competencia aki na Peru. Mikel a landa den baan dos den heat 3 y ta logra un tempo di 23.06 bon pa un di 6 lugar. Den e standing overall Mikel ta keda na di 14 lugar bon pa un final B
Exito na Mikel Schreuders den e Final B awenochi na Lima Peru


text:
Lisensia di Dikshonario Online na Papiamentu gratis
Lisensia di Dikshonario Online na Papiamentu gratis
Geplaatst op 28 November 2019 dor di Ministerio Enseñansa, Siensia, Kultura & Deporte
Willemstad- Gobièrnu di Kòrsou resientemente a firma un akuerdo ku sr. Sidney Joubert pa kumpra e lisensia di e 2 dikshonarionan online ku sr. Sidney Joubert a desaroyá durante años. E dikshonarionan aki tabata solamente aksesibel pa esnan ku paga i risibí un kódigo pa hasi uso di e dikshonarionan online. E dikshonarionan ta konsistí di un vershon Papiamentu-Hulandes i un vershon Hulandes-Papiamentu.
Gobièrnu di Kòrsou a kumpra e lisensia di e dos dikshonarionan online i ta bai hasi e trámitenan pa e dikshonarionan aki ta gratis aksesibel pa tur usuario ku tin e nesesidat pa konsultá ku e dikshonarionan menshoná. Gobièrnu su meta ta pa nos komunidat dominá nos propio idioma, nos lenga Papiamentu mas mihó. Alabes e dikshonarionan mester fungi komo vehí
kulo pa amplia nos vokabulario. Tambe e ta fundamental komo lenga vehíkulo den nos sistema di enseñansa pesei e mester keda mirá komo un herensia intangibel esensial di nos kultura.
Den febrüari último gobièrnunan di Kòrsou, Aruba i Bonaire a firma e “Akuerdo di luna yen” na Bonaire kaminda e tres islanan a hasi palabrashon pa entre otro desaroyá, standardisá, konsolidá i amplia nos Papiamentu/o.
**Riba e fotonan momento ku minister di Enseñansa, Siensia, Kultura i Deporte sra. Marilyn Alcalá-Wallé ta firma e akuerdo huntu ku sr. S. Joubert pa traspaso di e dikshonarionan online.


text:
ORANJESTAD (AAN)– Despues di su logro un biaha mas como Campeon Mundial di Windsurfing y un biaha mas pone nomber di Aruba briya pa tur hende sa di unda e ta bin, Prome Minister Evelyn Wever-Croes, den nomber di Gobierno di Aruba, a presenta e Reconocimento di Excelencia na Sarah-Quita Offringa.
Sarah-Quita a bira pa di 17 biaha Campeon Mundial di Windsurfing. Un hoben cu ta un ehempel pa sigui pa cada mucha y hoben na Aruba. Un hoben cu a demostra cu ta cu empeño den bo meta, bo ta logra cosnan grandi.
Ta hopi importante, Prome Minister a expresa, pa nos para keto na cualkier logro y sigur na e logro grandi recien di Sarah-Quita Offringa. Hopi sacrificio di Sarah-Quita y di su famia a bay na e logro aki. Cu e sacrificionan di e atleta hoben, e ta inspira nos muchanan y nos hobennan pa pone meta nan dilanti, kere den loke nan ta haci y traha duro y cu sosten di nan famia, nan ta logra sigur.
Mundialmente, Sarah-Quita ta den un ‘spotlight’. Ta algo hopi bunita pa wak e forma cu Sarah-Quita ta ricibi su premionan cu hopi humildad dunando di conoce cu ta di Aruba e ta. Y como gradicimento, Gobierno di Aruba a presenta e Reconocimento di Excelencia na Sarah-Quita Offringa gradiciendo e di curason pa laga Aruba briya hunto cu ne den su exito mundial.
Danki e Sarah-Quita y pabien cu bo titulo di Campeon Mundial di Windsurfing pa di 17 biaha.


text:
Transparencia den financiamento di partidonan politico Hulandes
Relaciona cu e eleccion parlamentario di Hulanda na maart 2017, partidonan politico Hulandes mester a entrega relatonan mustrando placa cu nan a haya (sponsors) y nan debenan. Tambe mester a entrega un relato di e placa cu candidatonan individual a ricibi. Esaki ta un obligacion segun e ley di financiamento di partido politico Hulandes. E ta conta pa tur partido cu ta bay participa na un eleccion parlamentario, mientras cu partidonan cu representacion den Parlamento (Eerste/Tweede Kamer) mester haci esaki anualmente. E ley ta obliga partidonan y politiconan pa raporta e fuentenan di donacionnan di €4.500 bay ariba (durante un aña) y debenan di partidonan di €25.000 bay ariba. Donacionnan den forma cu no ta ‘cash’, por ehempel haya servicionan of uso di sala/material ‘regalo’, tambe ta wordo considera donacion.
E ministerio encarga cu funcionamento di e ley aki (Ministerie van Binnenlandse Zaken en Koninkrijksrelaties) recientemente a duna informacion tocante e cumplimento cu e ley. Aki por wak e relatonan cu a wordo entrega prome cu e eleccion di maart 2017:
- Donacionnan na partidonan politico Hulandes
- Donacionnan na candidatonan politico Hulandes
- Debenan di partidonan politico Hulandes
Commissie toezicht financiën politieke partijen, cu ta e comision cu ta eherce e control riba cumplimeto cu e ley di financiamento di partido politico, a laga sa cu mayoria partido politico a cumpli, pero algun sea no a entrega relato, no a haci esaki corecto of no a inclui relatonan di e candidatonan individual. Despues cu e comision a sigui insisti serca e partidonan aki pa duna e informacion necesario/corecto, e partidonan a cumpli.
E comision ta di opinion cu fundacionnan cu tin como meta pa yuda financia campañanan politico tambe mester wordo obliga pa duna relatonan financiero. Minister Ronald Plasterk (BZK) ta di acuerdo cu esaki y a pidi un comision cu ta evaluando e ley di financiamento di partido politico pa tene esaki na cuenta.
Aruba
Aruba ta e unico pais den reino Hulandes cu no tin un ley di financiamento di partido politico. Pa basta tempo caba, mayoria partido na Aruba ta expresa di tin introduccion di un ley di financiamento di partido politico como prioridad. Te unda ArenaPoliti.co a haya sa, e prome intentonan pa introduci un ley di financiamento di partido politico na Aruba ta data for di añanan ‘90. Pues durante e ultimo decadanan ningun Gobierno/Parlamento a logra realisa esaki. Na december 2016 parlamentario Donny Rasmijn (AVP) a informa ArenaPoliti.co di su intento pa realisa esaki. Usando e ley di financiamento di partido politico di Sint Maarten como modelo, sr. Rasmijn tawata optimista cu un concepto lo wordo trata den Parlamento prome cu eleccion.
Evita fayo
Mientrastanto e partidonan cu ta negociando pa forma un coalicion (MEP, POR, ReD) tur tin e plan pa bin cu un ley di financiamento di partido politico den nan programa. E hecho cu tur otro pais den reino tin un ley di financiamento di partido politico caba, ta duna Aruba e oportunidad pa evalua con e diferente leynan ta funcionando, kico mester haci miho, y implementa un ley solido pa Aruba. Naturalmente por busca inspiracion pafo di reino Hulandes tambe, y semper teniendo cuenta cu nos circunstancianan local bou cual e ley lo mester funciona debidamente.
Manera menciona, Hulanda ta evaluando nan version di e ley di financiamento di partido politico y a ripara e ‘fayo’ di no inclui fundacionnan cu ta sostene campañanan politico. Esaki sigur ta relevante pa Aruba, considerando e custumber cu varios candidato ta ricibi donacionnan via un fundacion. Asina lo tin mas posibel ‘fayonan’ cu Aruba por evita pa yega na un ley cu realmente lo cumpli cu e metanan di e ley. Ta keda practicamente imposibel pa logra un control perfecto riba fondonan di partidonan politico y e candidatonan, pero un ley solido sigur por haci un diferencia positivo.
Expresionnan haci den e articulo aki no necesariamente ta refleha opinion di ArenaPoliti.co


text:
Ex-minister, Alex Schwengle a entrega su computernan y tambe un telefon celular na Bestuurskantoor.
Esaki a sosode via su abogado, cual nomber no a ser menciona den e comunicado cu Bon Dia a ricibi di gobierno. No ta conoci e motibo dicon e ex-mandatario a dicidi di keda cu e articulonan aki cu no ta di su pertenencia, segun e gabinete na mando. Sinembargo e hecho cu el a bin dilanti y entrega esakinan por sirbi como un ehempel pa si acaso tin otro mandatarionan di e gabinete anterior cu tambe tin pertenencianan di gobierno ainda den nan poder, nan tambe por entrega esakinan.
Manera ta conoci, e gabinete na mando a constata cu falta basta ekipo desde cu nan a haya e mando pa goberna nos pais. Segun nan, falta entre otro ‘customized Imac, customized computers, laptop, Ipad, y camaranan’. Esakinan ta ekiponan caro y cu ta wordo uza pa conferencia di prensa, segun e comunicado.
Tur ekipo cu tin y cu lo wordo cumpra ta wordo registra debidamente, segun gobierno. ‘Algun di e ekiponan aki a wordo entrega bek na gobierno y ainda falta varios articulonan cu ainda mester wordo encontra of entrega’, e comunicado ta clausura.